text:
बक्सर के आकाश काल्हु साँझ महुआ टीवी पर देखावल जा रहल गवनई के रियलिटी शो में इलाहाबाद के कृतिका लाडो के हरा के पहिला पुरस्कार जीत लिहलें. महुआ टीवी पर देखावल गवनई के रियलिटी शो में पहिला बेर कवनो गायक के साफ तौर पर विजेता घोषित कइल गइल. ना त सुर संग्राम के पहिलका संस्करण में मोहन राठौर आ आलोक के संयुक्त रुप से विजेता मान लिहल गइल रहे आ दुनु के पहिला पुरस्कार के पचीस पचीस लाख रुपिया दे दिहल गइल रहे.
सुरसंग्राम के दुसरका संस्करण के फाइनल जब पटना के गाँधी मैदान में होत रहे तब मौजूदा भीड़ का बवाल का चलते कार्यक्रम बीचे में रोक देबे के पड़ल रहे आ आजु ले ओह सुर संग्राम के विजेता के घोषणा नइखे भइल.
नहले पे दहला एह मामिला में सफल मानल जाई कि एकर फाइनल सकुशल संपन्न हो गइल आ विजेता के एलानो हो गइल. अलग बाति बा कि कई लोग के समुझ में ना आ पावल कि आकाश के विजेता कइसे बना दिहल गइल. एक बात जवन अउर खटकल ऊ रहे मनोज तिवारी, पवन सिंह, आ कल्पना के गैर मौजूदगी. जे लोग एह शो के शुरु से ले के आखिर ले जुटल रहल ओह लोग के फाइनल में गैर मौजूदगी खटके वाली बात बा. अँजोरिया का तरफ से मनोज तिवारी आ कल्पना से संपर्क करे के कोशिश कइल गइल बाकिर जब ऊ लोग फोने ना उठावल त मान लिहल गइल कि ओह लोग के कुछ कहे के नइखे. महुआ टीवी के जनसंपर्क अधिकारीओ एह बात के समुचित जबाब ना दिहलें.
दुख एह बाति के बा कि अँजोरिया के बहुते पाठक पता ना कवना कारण महुआ टीवी के कार्यक्रम से अजोरिया के जोड़ लेले. हम हमेशा कहले बानी कि महुआ टीवी से अँजोरिया के कवनो तरह के कवनो संबंध नइखे आ जिनका महुआ के कवनो कार्यक्रम में भाग लेबे के होखे से सीधे महुआ टीवी वालन से संपर्क करें, अँजोरिया से ना.
खैर बाति तनी बहक गइल. फेर से नहले पे दहला के फाइनल पर लवटत बानी, संतोष के बाति रहल कि भोजपुरी सिनेमा के जानल मानल संगीतकार धनंजय मिश्रा एह शो के सबले सुरीला आबाज के पुरस्कार आर्यनन्दिनी के दिहलें. हम संगीत के कवनो जानकार ना हईं बाकिर सुने में हमरा हमेशा आर्यनन्दिनी के गवनई के आवाज आ अन्दाज दुनु बढ़िया लागल रहे. अँजोरिया का तरफ से आर्यनन्दिनी के बहुते शुभकामना.


c: text/html

text:
भोजपुरी गजल- जब बसर होला
भोजपुरी गजल- जब बसर होला1 min 186 1 min 186
केहु के नेह मे देह के ना खबर होला।
प्रेम के रोग ह ई बड़ा जहर होला।
केतनों समझावे केहु कबों ना मानेला।
बहक जाला कदम अइसन ई डहर होला।
प्यार तोहसे ना करी ई का कहलू तू।
चाहे करा रुसवा तनको ना असर होला।
दिहला काहे दिल तू बोला ये बिधाता।
निकसे ना केहु दिल जब उ ठहर जाला।
मिले प्यार मे धोखा ई का जरूरी बा।
खा के ठोकर भी ना केहु सुधर जाला।
बनल दुशमन जमाना राह मोहब्बत मे।
प्यार भइला के रूप ना उमर होला।
प्यार ना करी त का करी दुनिया मे।
बहे आँख से आँसू दिल केहु बसर होला।

robotstxt: allowed

filter: keep


text:
जब तक मान्यता ना मिल जाई लड़ाई जारी रही – भोजपुरी जन जागरण अभियान
भोजपुरिया जन मानस के दिल मे घर कर रहल बा भोजपुरी भाषा आंदोलन गीत
भोजपुरी भाषा आजु बहुत समृद्धशाली भाषा बिया. एकर पटल बहुते व्यापक बा. बाकिर दुर्भाग्य के बात बा कि अबही ले भोजपुरी भाषा के भारतीय संविधान के अठवीं अनुसूची में शामिल नइखे कइल गइल. भोजपुरी जन जागरण अभियान पूरा राष्ट्र का स्तर पर भोजपुरी के संविधान में शामिल करावे खातिर संघर्षरत बा. एही 21 फरवरीए के अठवाँ धरना प्रदर्शन दिल्ली के संसद मार्ग पर कइल गइल, जवना में देश के हरेक भोजपुरिया इलाका से भोजपुरी भाषी शामिल भइले.
एही आंदोलन के क्रम में सुप्रसिद्ध लोकगायिका कल्पना पटवारी अपना आवाज में भोजपुरी भाषा आंदोलन गीत के गाके भोजपुरी आंदोलन में जान फूंक दिहली. 25 करोड़ भोजपुरी भाषा भाषियन के आवाज के अपना गायकी से बुलंद कइली.
एह गीत के विमोचन दिल्ली के राजनगर, पार्ट-2, पालम में भोजपुरी जन जागरण अभियान के राष्ट्रीय अध्यक्ष संतोष पटेल के आवास पर भइल. एह गीत के गीतकार भोजपुरी के आदि कवि कबीरदास आ बेतिया के सुविख्यात कवि गीतकार डॉ गोरख प्रसाद मस्ताना जी बानी. एह गीत के बहुते सराहल जा रहल बा आ कमे समय में बहुते लोकप्रिय हो गइल बा भोजपुरी भाषा आंदोलन गीत.
विमोचन कार्यक्रम में खुद गायिका कल्पना पटवारी आ गीतकार डॉ गोरख प्रसाद मस्ताना जी उपस्थित रहीं. विमोचन कार्यक्रम के दौरान कल्पना भोजपुरी भाषा से जुड़ल कई तथ्यन पर चर्चा कइली आ साथे साथ भोजपुरी के संवैधानिक मान्यता का सवालो पर आपन बात रखली. कल्पना पटवारी बतवली कि हम भिखारी ठाकुर के गीतन पर लगातार काम कर रहल बानी.
ओहिजे डॉ गोरख प्रसाद मस्ताना जी कहनी कि – भोजपुरी जन जागरण अभियान के द्वारा चलावल जा रहल भोजपुरी के संवैधानिक मान्यता के लड़ाई में रउआ भोजपुरी भाषा आंदोलन गीत के गा के भोजपुरियन में जोश भरे के काम कइले बानी. एह आंदोलनात्मक सहयोग खातिर बहुत बहुत आभार बा.
भोजपुरी जन जागरण अभियान के राष्ट्रीय अध्यक्ष संतोष पटेल के कहनाम रहे कि – भोजपुरी जन जागरण अभियान भोजपुरी भाषा के संवैधानिक दर्जा खातिर लगातार धरना प्रदर्शन के माध्यम से आंदोलन चला रहल बा आ जब ले मान्यता नइखे मिल जात तब तक लड़ाई जारी रही.
एह अवसर पर मुख्यरूप से धनंजय कुमार सिंह, मनोज कुमार सिंह, संजय ऋतुराज, अभिषेक भोजपुरिया, अनुज कुमार तिवारी, राकेश कुमार सिंह, मुकुल श्रीवास्तव, विजय लक्ष्मी उपाध्याय, पल्लवी सिंह, मंजु कुमारी, हर्ष आर्यन, शुभ के अलावे अउरिओ लोग उपस्थित रहल.
– राजेश भोजपुरिया
राष्ट्रीय संयोजक, भोजपुरी जन जागरण अभियान


text: पिछला हफ्ता लस्टमानंद जी रामचेला से बतियावत में कह दिहले कि बतकुच्चन वाला ओम प्रकाश भाई से पूछल जाई कि “नाच ना जाने आँगन टेढ़” के सही मतलब का होला. जब से उनुकर लस्टम पस्टम पढ़ले बानी तबहिये से माथा घूम गइल बा. का जाने एह कहाउत के, जवना के मतलब दुनु तरफ निकालल जा सकेला, सबले पहिले के कहल. जाने अनजाने ऊ ढेर लोग के जान परान हरान कर के धर दिहलन. जान त परानो के कहल जाला, अपना सबले प्रियतमो के, आ ज्ञानो के बिगड़ल रूप हवे जान. अइसनके एगो अउरी नमूना वाक्य बा जवना में अल्प विराम के जगहा बदलला से मतलब बदलि जाले. जइसे कि “पकड़ऽ मत जाये द”. एकरा में अल्प विराम के जगहा बदल के देखीं, “पकड़ऽ मत, जाये द” आ “पकड़ऽ, मत जाये द.” दुनु के साफे दू गो मतलब निकलऽता. एक दोसरा से उलट. बाकिर “नाच ना जाने आँगन टेढ़” में अल्प विराम कहीं लगाईं कवनो फरक नइखे पड़े वाला. हर बेर मतलब इहे निकली कि नाच के एह से मतलब नइखे कि अँगनवा टेढ़ बा कि सोझ. ओकरा त बस नाचे के बा. नाच खुशी में होला दुख में ना. आ जब मन मिजाज खुश हो जाव त देश काल समय के ज्ञान कमजोर पड़ सकेला. अइसनका में नाच के दोषी ना ठहरावल जा सके. फेर सोचे लगनी कि अबही ले इहे काहे पढ़ावल गइल कि “नाच ना जाने आंगन टेढ़” के मतलब होला कि नाचे त आवे ना कहत बाड़े कि आंगन टेढ़ बा. हम त लस्टमानंद जी के कहल बात से पूरा सहमत बानी कि नाच टेढ़ आंगन के परवाह ना करे. वइसे एह से मिलल जुलल जवन ठेठ भोजपुरी कहाउत हमरा दिमाग में आवत बा ऊ हवे “करनी ना धरनी धियवा होठ बिदोरनी”. करे धरे कुछ आवे ना बस होठ बिदोरे के बा, दोसरा के कमी देखे के बा. एह हफ्ता हम दोसर कुछ सोचले रहीं. बीछे, बिछल, बिछिलाये के चरचा दिमाग में घूमत रहे. बाकिर लस्टमानंद जी नचा दिहले आ हम भुला गइनी कि दू घंटा के भाषण दू मिनट के भाषण से बहुते आसान होला. दू मिनट वाला में जबले भूमिका बान्हब तबले समयवे खतम हो जाई. बस !


text:
खा पी के हाथ झार के चल गइलें कांग्रेस के युवराज राहुल गाँधी. ना ऊ सोचलन ना उनुकर लगुआ भगुआ कि गरीब परिवार उनुका आवभगत के खरचा से कइसे निबटी. अब खबर बा कि राहुल के खाना खिआवे ला करजा उठावा वाला स्वामीनाथ के गरीब परिवार कइसे उतारी ई करजा. वइसे संस्कार रहीत एह नेता में त जात घरी घर के बचवन का हाथ में कुछ दे गइल रहतन भा कांग्रेस ओह आदमी के कुछ आर्थिक सहायता कर दीत.
सत्तर चूहा खइला का बाद हज करे निकले वाला कहावत के सही ठहरावल यूपी के मुख्यमंत्री अखिलेश यादव अपना दू गो मंत्रियन के बरखास्त क दिहलन. खनन मंत्री गायत्री प्रजापति आ पंचायती राज मंत्री राजकिशोर पर भठियरपन के आरोप लागल करत रहुवे बाकिर अब कपारे चुनान आइल बा त आपन छवि साफ करे के कोशिश करत बाड़न. एहमें प्रजापति मुलायम के करीबी आ राजकिशोर शिवपाल के करीबी हउवन.
बिहार के सारण जिला के बनियापुर इलाका के कन्होली मनोहर गांव में सोमार का दिने एगो पोखरा में नहाए घुसल दू गो बच्चियन आ एगो बच्चा के डूब के मौत हो गइल. तीनो लाश बरामद हो गइल बा आ पोस्टमार्टम ला जिला मुख्यालय के छपरा सदर अस्पताल भेज दिआइल बा.
केकड़ा पकड़े ला गड़ही में उतरल दू गो बचवा यूपी के बलिया जिला के रेवती इलाका के तुलसी छपरा गाँव में डूब के मर गइलें. एगो बच्ची के डूबे से बचा लीहल गइल. दुनू बचवन के लाश गड़ही से निकाल लीहल गइल बा.
बसपा में मचल भगदड़ का जारी राखत सोमार का दिने मायावती के चार गो सिटींग विधायक भाजपा में शामिल हो गइलन. भाजपा के यूपी अध्यक्ष केशव मौर्य के कहना बा कि बसपा में मचल भगदड़ खतम नइखे होखे वाला.


text:
सियाराम फिल्म्स के बैनर तले बनत भोजपुरी फिल्म ‘धरती गगन के प्रीत’ के 14 दिन के शूटिंग हालही में गुजरात के अलग अलग जगहन पर करावल गइल. फिल्म के निर्माता रंजू शर्मा, निर्देशक रमा शंकर, कहानीकार बलराम आर. गुप्ता, पटकथा-संवाद लेखक युसुफ खान, संगीतकार अमन श्लोक, गीतकार संजीत कुमार, नृत्यनिर्देशक अमरेन्द्र आ श्रवण, संकलनकर्ता दीपक कपूर, एक्शन मास्टर फिरोज खान, कैमरामैन जगमिंदर हुण्डल, क्रिएटिव निर्देशक शैलेन्द्र प्रताप आ प्रोजेक्ट डिजाईनर शशि मोहन हउवे.
एह फिल्म में सत्या, बलराम बाबू, रितिका शर्मा, स्वीटी दत्तानी, धर्मेन्द्र सिंह, गीत, दीपक भाटिया, पुष्पेन्द्र सिंह, युगांत पाण्डेय, अली खान वगैरह के खास भूमिका बा. फिल्म के एक्शन से भरपूर, रोमांटिक, संगीतमय आ पारिवारिक फिल्म बतावल जात बा जवना में जाति-पाति, ऊंच-नीच के भेदभाव मेटा के प्रेमे के जीवन के आधार बनावे के सीख दिहल जाई.
(समरजीत के रपट से)


text:
भोजपुरी फिल्म “तोहरे से बियाह करब” दू गो ओह प्रेमियन के कहानी ह जे समाज में हो रहल अत्याचार, सामाजिक कुरीति, जाति पाँति के कुप्रथा का खिलाफ आवाज बुलन्द कइले बाड़े. जिनकर लक्ष्य बा समाज के पिछड़ल समुदाय के आगा बढ़े खातिर उत्साहित करल. बाकिर जे भी सामाजिक बदलाव के लड़ाई लड़े चलेला ओकरा तरह तरह के बाधा विरोध झेले के पड़ेला आ एहू लोग के पड़त बा. समाज के दुश्मन कबो ना चाहस कि समाज में अपनापन बढ़े, लोग आगा बढ़े. बाकिर सामाजिक बदलाव के जागृति जब आ जाला त समाज के अइसनका दुश्मननो के लीलत चल जाला. कुमार विकल के लिखल कहानी पर उनुके निर्देशन में बनल एह फिल्म के निर्माण अशोक कुमार आ मुकेश राम कइले बाड़े आ प्रस्तुत कइले बाड़न कुशा राम. फिल्म “तोहरे से बियाह करब” के कलाकारन में मिथिलेश अलबेला, देविका घोष, राज मल्होत्रा, ज्योति वर्मा, इन्द्राणी सिंह, नारायण चौधरी, अनिल, मजनू दादा, डा॰रनबीर, गौतम, बिनय, अमरेश, गंगाराम, राजकुमार, उमेश आ सुखानी शामिल बाड़े. संगीत दिहले बाड़न नागेन्द्र चौधरी, संपादक हउवें देवोजीत, कैमरा संचालन रतन शाह घोष के ह आ प्रोडक्शन डिजायनर हउवें एस के गुप्ता. फिल्म एही महीना बंगाल आ बिहार में रिलीज होखे जा रहल बा.
(स्रोत – समरजीत)


text:
समर सिंह
भोजपुरी के पावर स्टार कहाये वाला हीरो पवन सिंह अपने नया गाना से भोजपुरी फ़िल्म जगत में तहलका मचा देने। लॉलीपॉप से लेकर, छलाकता हमरो जवनिया, तक के उनकर गाना विदेश तक में पसंद कइल जाला। पवन सिंह अपने दमदार अदाकारी और आवाज के दम पे लाखन लोग के धड़कन पर राज करेलें। अब एक बार फिर से उ हिंदी गाना ‘बारिश बन जाना’ के भोजपुरी में गाके दुनिया भर में नाम कमा रहल बाने और ये गाना के वीडियो भी रिलीज़ कइल जा चुकल बा।
रिलीज होखले के बाद पवन सिंह के गाना इंटरनेट पे छा रहल बा
पवन सिंह के आवाज़ रिलीज़ भइल गाना ‘बारिश बन जाना’ के भोजपुरी वीडियो इंटरनेट पे छा रहल बा। फैंस के येह गाना के बेसब्री से इंतजार रहे। येह गाना के भोजपुरी में भी गांवल कमाल के बा। एहमे पवन सिंह के साथ गायिका पायल देव भी दे रहल बाड़ी और कही कही गाना इनरो आवाज़ में भी गावत देखल गइल बा। और दूसरका ओर इ गाना हिना खान और शाहिर शेख पर फिल्मावल गइल बा। येह गाना के आज के दिन 11बजे रिलीज़ कइल गइल रहे और रिलीज़ भइले के कुछे देर में इंटरनेट के जरिये दुनिया में छा गइल। येह गाना के ढाई लाख से ज्यादा लोग देख (व्यूज) चुकल बाने। वीडियो के विवाईआरएल आंरिजानल्स के यूट्यूब चैनल (youtube channel) पर जारी कइल गइल बा।
अब अगर ‘बारिश बन जाना ‘के आँरिजनल वीडियो के बात कइल जा त इ सुपरहिट गाना एही साल 3 जून के विवाईआरएल ओरिजनल्स पे ही रिलीज़ कइल गइल रहे। एह रोमांटिक गाना के पायल देव और स्टेबिन गवले रहलन और लिरिक्स कुणाल वर्मा लिखले रहलन।
आप सब के बता दी कि इ गाना के म्यूजिक भी पायल देव ही देहले रहली, जवन कि कमाल के रहे। एह वीडियो में भी हिना खान और शाहिर शेख ही नजर आइल रहले, तब दुनो जन के बीच कमाल के मेलजोल (केमेस्ट्री) देखे के मिलल रहे। एह गाना के पसंद कइल गइल रहे कि इ गाना हिट हो गइल एकरा हीट भइला के बाद 23 करोड़ से भी ज्यादा लोग देखले रहलन।


text:
दू लाख क भीड़. ओहमें हजारन क तादाद में महिला आ उनका बीचे बइठल सोहर गावत मशहूर लोकगायिका मालिनी अवस्थी. अद्भुत दृश्य रहे जवन मालिनी का गीतन का साथे थिरकत, झूमत भीड़ का चलते जीवन्त हो उठल रहे. मौका रहुवे बिहार के मशहूर विक्रमशिला महोत्सव के, जवना में आयोजक लोग मालिनी अवस्थी के अंगवस्त्र, यक्षिणि के मूर्ति अउर सम्मान पत्र देके सम्मानितो कइल.
नवरात्र का पावन अवसर पर आयोजित एह साँझ के आरम्भ मालिनी ‘सर्व मंगल मांगल्ये’ से कइली. भीड़ अतना उत्साहित रहे कि उनका आवते अपना-अपना पसंदीदा गीतन के फरमाइश शुरू कर दिहल. मालिनीओ केहू के निराश ना कइली. ऊ तान छेड़ली, ‘निमिया के डारि मईया, सुनि ल अरजिया हमार देवी मईया’ त विशाल पंडाल करतलध्वनि से गूंज उठल. गीत का बीचे बीच मालिनी ओकर व्याख्यो जवना तरह करत रहली ओकरे के ओहिजा खूबे सराहल गइल.
मालिनी कहली कि, लोकगीत स्त्री कंठ के धरोहर हऽ आ समूह में गाये जाये वाला गीतने का चलते आजु ले जिन्दा बा, आ रही. मालिनी ने एक के बाद एक गीतन के झड़ी लगा दिहली. सोहर तो खूब पसंद भइबे कइल, झूमर, बन्नी अउर चौमासो के श्रोता ओहि तरह प्रशंसा कइलें.
सम्मान ग्रहण कइला क बाद मालिनी कहली कि ई भोजपुरियन के प्यारे हऽ जे उनका के एहिजा जल्दी जल्दी तीन बेर बोला लिहलसि. ओकरा बाद भीड़ जब एक आवाज में उनका के फेर अगिला सावन में बाबा धाम के कांवर यात्रा करे के नेवता दिहलसि त कृतज्ञ आ भावुक ओकरा के सकार लिहली.
स्रोत : प्रशान्त निशान्त


text:
– पाण्डेय हरिराम
हालही में नार्वे का राजधानी ओस्लो में 32 साल के ब्रेविक धमाका कर के 80 आदमी के जान ले लिहलसि. मीडिया में कहल गइल कि ऊ दक्षिणपंथी विचारधारा का आवेश में रहुवे, माने कि ऊ हिंदुत्व के विचारधारा के आवेश में रहुवे. अइसन खबरन से हिंदुत्व का बारे में सुसंगत सोच राखेवाला लोग के बहुते तकलीफ भइल आ उनुका सोचे में दिक्कत भइल कि आखिर अइसन कइसे भइल आ काहे भइल ? जहां ले ब्रेविक के सवाल बा त एह खून खराबा से पहिले ओकरा सनक से ना त आसपास के समाज वाकिफ रहल ना पुलिसे के कवनो अइसन अनेसा रहल. एह घटना के बाद सरकारी जांच आ निजी खोज से पता चलल कि ऊ आदमी पिछला कुछ समय से एह सनक का गिरफ्त में रहल आ एकरा बारे में केहू के कुछ मालूम ना भइल. ऊ बहुते दिन से कई वेब साइटन पर आपन विचार बतावत लिखत रहुवे.
मनोवैज्ञानिकन के कहना बा कि सनक कुछ त अपना भीतर पनपेले आ कुछ बाहर के भड़काऊ तत्व से प्रोत्साहित होले. बाहरी भड़काऊ तत्व अकसरहा अइसन विचार के गलत दिशा का ओरि मोड़ देले. ब्रेविको के मनोवृत्ति कुदरत के एह नियम से अलग नइखे. बढ़िया पढ़ाई का बावजूद ब्रेविक के दिलोदिमाग में सनक अउर बेसिरपैर के विचार जनम लिहलसि आ इंटरनेट के माध्यम से दोसरा देशन के धर्म अउर संस्कृति से सीधा सम्पर्क होखला का बावजूद ओकरा सनक आ विवेकहीनता में कमी ना भइल.
ब्रेविक के एह अविवेकपूर्ण विचारधारा के भड़कावे वाला तत्वन में इस्लामविरोधी कट्टर हिंदुत्व विचारधारो एगो तत्व रहल. ओकरा भीतर दु तरह के विचारधारा रहुवे. पहिला त इस्लाम विरोधी आ दोसरका इस्लाम से बढ़त खतरा के अनदेखी करे वालन के इस्लाम के प्रति उदारता से उपजल खीस. हालांकि ई दुनु काल्पनिक रहे आ हकीकत से एकर कवनो लेना देना ना रहल. ई विचारधारा ठीक वइसने बा जइसे कवनो बच्चा के अन्हार में भूत के डर लागेला. इस्लाम से उपजे वाला काल्पनिक खतरा के भय शायद ब्रेविक के कट्टर हिंदू संगठन आ कट्टर आदर्श के साइबर दुनिया में पहुंचा दिहलसि. ऊ पहिले से तय मानिये चुकल रहुवे कि इस्लाम खतरनाक ह आ एह पृष्ठभूमि में जब ऊ वेब का दुनिया में कट्टर हिंदू संगठनन के ओह लेखन से दुचार भइल, जवना में मुसलमानन का हाथे हिंदुवन के सतावल जाये आ मुसलमानन के अवैध घुसपैठ के झूठ-साँच किस्सा रहल. ऊ एह लेखन के इस्लाम के खराब होखल साबित करे वाल विषयनिष्ठ विश्लेषण माने लागल.
अइसना में एह निष्कर्ष पर चहुँपल गलत होई कि हिंदुत्व विचारधारा खातिर ओकर चोंचलेबाजी ओकरा भीतर पनपत इस्लामविरोधी खीस के भड़का दिहलसि. एहसे उलट लागत त इहे बा कि ऊ हिंदुत्ववादी वेब साइटन पर से पढ़ल विचारन का रोशनी में अपना खुद के विश्लेषण के सही माने लागल. हमनीओ का अपना देश गुजरात अउर अयोध्या में भीड़ के सनक देख चुकल बानी. बाकिर कवनो एगो अकेला आदमी के सनक के अइसन उदाहरण अबही ले देखे के नइखे मिलल. प्रतिबद्धता का सहारे भीड़ के सनक पर काबू राखल जा सकेला. ई दोसर बाति बा कि अपना देश में अयोध्या अउर गुजरात जइसन सामूहिक सनक के घटनन पर काबू ना कइल जा सकल. एकर कारण ई रहे कि तब ओहिजा के सरकार ओकरा पर काबू कइल चाहते ना रहली सँ. जहाँ ले कवनो अकेला आदमी के सनक के सवाल बा त कवनो सरकार चाहे ऊ कतनो प्रतिबद्ध काहे ना होखे, ओकरा पर काबू ना कर सके. एह जानकारी में हिंदुत्व भा कवनो मजहब के प्रचार करे वालन के गंभीरता से सोचे के चाहीं.
पाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ उहाँ का अपना ब्लॉग पर हिन्दी में लिखल करेनी.


text:
हाल ही लखनऊ में ‘बिग मैजिक टी,वी.’ के ‘बिग म्यूजिक अवार्ड 2012’ में ‘बेस्ट सिंगर’ के अवार्ड गायक अजीत निराला के दिहल गइल. जवना गीत खातिर ई अवार्ड उनुका मिलल ऊ रहल ‘युवा म्यूजिक’ के हिट वीडियो अल्बम ‘मोहल्ला में बवाल हो गईल’ के गीत “तू बिहार हिलावऽ त जानी”. एह अल्बम के निर्माता काली प्रसाद, निर्देशक राम प्यासी, गीतकार आतिश जौनपुरी आ संगीतकार आकाश सावंत अउर अभिषेक दास गुप्ता हउवें.
बिहार के मधुबनी से आइल अजीत निराला अब ले हिंदी, भोजपुरी, मैथिली, राजस्थानी, असामी वगैरह अनेके भाषा में पूरा भारत में स्टेज शो कर चुकल बाड़ें आ कइले जात बाड़न. अजीत निराला के कहना बा कि एहिजा तकले के सफर तय करे में बहुते संघर्ष करे के पड़ल. पहिला मौका मिलल रहे जोरहाट, आसाम में जहाँ रफ़ी साहब क यादगार गीत ‘ये दुनिया ये महफ़िल…’ गवला पर उनुका के ‘मो. रफ़ी स्मृति अवार्ड’ दिहल गइल रहे. बाकिर मुंबई अइला पर एगो लमहर संघर्ष क बाद ‘बजाओ डाट कॉम. के सी.एम.डी. आशुतोष पांड़े से भेंट भइला का बाद उनुकर राह आसान हो गइल आ उनुके प्रयास से ‘मोहल्ला में बवाल हो गईल’ में गीत गावे के मौका मिलल जवना ला ई अवार्डो मिलल. कहलन कि ऊ हमेशा उनकर आभारी रहीहें.
अजीत निराला आर.के. फिल्म क्रियेशन के फिल्म ‘भौजी दबंग’ आ ‘अग्नि शपथ’ में गीत गावत बाड़ें.एह गीतन के विनय बिहारी लिखले बाड़न. .
(अपना न्यूज के संशोधित रपट)


text:
बाबा वैद्यनाथ फिल्म्स के बैनर तले बनत निर्माता, निर्देशक, गीतकार, विनय बिहारी के फिलिम ’प्यार मोहब्बत जिंदाबाद’ के शूटिंग बिहार के बाल्मिकी नगर में शुरू हो गइल बा. पूरा तरह से रोमाटिंक ई फिलिम प्रसिद्ध गीतकार विनय बिहारी के बनावल पहिलका भोजपुरी फिलिम होई.
एहमें पवन सिंह आ पाखी हेगड़े पर रोमाटिंक गाना कुल्लु, मनाली, आगरा के ताजमहल, आ दिल्ली के खुबसुरत लोकेशन पर फिल्मावल गइल बा. विनय बिहारी के गीत संगीत मे बनल सगरी गाना सुने वाला आ फिलिम देखे वालन के आकर्षित करी.
एह फिलिम के छायांकन प्रमोद पाण्डेय, आ नृत्य निर्देशन कानू मुखर्जी के बा.
मुख्य कलाकारन में पवन सिंह, पाखी हेगड़े, अर्चना सिंह, विनय बिहारी, आनंद मोहन, ब्रजेश त्रिपाठी, प्रिया पाण्डेय आ शाहीद शम्स बाड़े.
(संजय भूषण पटियाला)


text:
साउथ के सुपर स्टार रजनीकांत आ हिंदी सुपर स्टार आमिर खान क तरहे भोजपुरी सिनेमा के रंगबाज स्टार हैदर काजमी ओ सबले पहिले स्क्रिप्ट देखेलें आ स्क्रिप्ट भा गइल तबहिये हाँ कहेलें. हैदर काजमी के आजु काल्हु पूरा भोजपुरी वर्ल्ड बधाई देत बा काहे कि उनुकर ‘कालिया’ के फस्ट लुक लोग के खूबे पसंद आइल बा. हैदर काजमी के त पहिलही से कहना बा कि सिनेमा भोजपुरी में बढ़िया कलाकारन के कमी बा आ अब इहो बात एकदमे साँच साबित भइल बा. हैदर के कहना ह कि भोजपुरी स्टार आजु सिरिफ पइसा देखेलें जबकि उनुका स्क्रिप्ट आ टायटल का साथे प्रचारो के तरीका पर ध्यान देबे के चाहीं. हैदर काजमी के आपन कवनो लॉबी नइखे. ऊ लॉबी पर ध्यानो ना देसु आ साफे कहेलें कि सगरी लोग हमार आपने ह आ हमार कवनो लॉबी नइखे.
‘कालिया’ के फर्स्ट लुक देखके हैदर काजमी का लगे दस से अधिका फिलिमन के ऑफर आइल बाकिर ऊ सिरिफ चुनिंदे फिलिम करीहें.
(शशिकांत सिंह, रंजन सिन्हा के रपट)


text:
REWA : नगरीय निकाय चुनाव; बीजेपी की ओर नगर निगम के पार्षद प्रत्याशियों की सूची जारी : देखें नाम
नगरीय निकाय चुनाव को लेकर बीजेपी की ओर से आज नगर निगम के पार्षद प्रत्याशियों की सूची आज जारी कर दी गई है। भाजपा जिला अध्यक्ष अजय सिंह ने भाजपा कार्यालय प्रेस काफ्रेस आयोजित नगर निगम के सभी वार्ड 45 के पार्षद पद के उम्मीदवारों के नाम की घोषणा की है।
भाजपा प्रत्याशी पार्षदों की सूची
वार्ड 1 से पूर्णिमा रावत, वार्ड 2 से ममता कुशवाहा, वार्ड 3 से संजना वर्मा, वार्ड 4 से दारा सिंह गोड़, वार्ड 5 से अरुण तिवारी मुन्नू, वार्ड 6 से प्रभात दीक्षित, वार्ड 7 से अर्चना पाण्डेय, वार्ड 8 से सरोज सेन, वार्ड 9 से विमला सिंह, वार्ड 10 से वीरेन्द्र पटेल, वार्ड 11 से शशि सिंह परमार, वार्ड 12 से ज्योती सिंह, वार्ड 13 से मानवेन्द्र द्विवेदी, वार्ड 14 से प्रकाश श्रीवास्तव, वार्ड 15 से सुशीला पटेल, वार्ड 16 से सालिकराम सेन, वार्ड 17 से वंदना सिंह, वार्ड 18 से अम्बुज रजक, वार्ड 19 से समीर शुक्ला, वार्ड 20 से दीनानाथ वर्मा, वार्ड 21 से सतीश सोनी, वार्ड 22 से सरस्वती गुप्ता, वार्ड 23 से शिवा पाण्डेय पति उमेश पाण्डेय, वार्ड 24 से व्यंकटेश पाण्डेय, वार्ड 25 से सुधा तिवारी, वार्ड 26 से मनोज सिंह, वार्ड 27 से शंकर साहनी, वार्ड 28 से सुशील चौधरी, वार्ड 29 से शिवमाला यादव, वार्ड 30 से नीता कछवाहा, वार्ड 31 से श्रद्धा ठारवानी, वार्ड 32 से सरस्वती नन्दलाल ताम्रकार, वार्ड 33 से सौरभ अग्रवाल, वार्ड 34 से अब्दुल रहीम जुगनू, वार्ड 35 से सैयर अख्तर अली मुन्नू, वार्ड 36 से सूरज केवट, वार्ड 37 से मंजू प्रकाश सोनी, वार्ड 38 से राजबहोर चौधरी, वार्ड 39 से सरोज बंसल पति चेतलाल बंसल, वार्ड 40 से सितारा पति सरोज बंसल, वार्ड 41 से कोमल वर्मा, वार्ड 42 से इकराम खान, वार्ड 43 से हेमलता सिंह, वार्ड 44 से पुनीता पाठक, वार्ड 45 से परमसुख कुशवाहा को उम्मीदवार घोषित किया गया है।


text:
पिछला साल भोजपुरी फिल्म के सबले बड़ सर्वे में, जवना के भोजपुरी पत्रिका दि सण्डे इण्डियन आ आईसीएमआर करवले रहे, शुभी शर्मा के सबले बेहतर नवोदित अभिनेत्री के सम्मान मिलल रहे. अब शूभी शर्मा भोजपुरी सिनेमा के सदाबहार सुपर स्टार रवि किशन का साथे फिल्म “संतान” में काम कर रहल बाड़ी. रविकिशन के नायिका बन के काम कइल शुभी शर्मा खातिर उनकर एगो सपना के पूरा भइल बा. अब ले शुभी शर्मा प्रवेश लाल यादव आ पवन सिंह का साथे काम कर चुकल बाड़ी आ रविकिशन के नायिका बन के सामने आवे के ई उनुकर पहिला मौका बा. इ सोचिये के शुभी गदगद बाडी. पुनीत केलाम विनीत केला आ अनुप कुमार के बनावल एह फिल्म के निर्देशन मशहूर निर्देशक हैरी फर्नाण्डीज का जिम्मे बा. शुभी शरम्ा के अउरियो कई गो फिल्म आजुकाल्हु फ्लोर पर बाड़ी सँ.
(स्रोत – प्रशान्त-निशान्त)


text:
रिमोट सेंसिंग
रिमोट सेंसिंग (अंगरेजी: remote sensing) एगो तकनीक आ प्रक्रिया हवे जेह में आकाश में उड़ रहल गुब्बारा, हवाई जहाज भा उपग्रह पर लागल कैमरा या सेंसर से धरती के कौनों हिस्सा क चित्र खींचल जाला आ चित्र से बिबिध किसिम के जानकारी इकठ्ठा कइल जाला। दुसरे शब्द में, रिमोट सेंसिंग, भूगोलीय आँकड़ा बटोरे के तरीका हवे जेह में कैमरा भा सेंसर धरती के सतह से ऊपर कौनों प्लेटफार्म (जहाज भा उपग्रह इत्यादि) पर मौजूद रहे ला।
रिमोट सेंसिंग के प्रक्रिया के, प्लेटफार्म के आधार पर बाँटल जा सके ला - हवाई जहाज पर मौजूद कैमरा से फोटो खींचे के काम हवाई फोटोग्राफी कहाला, जबकि उपग्रह पर लागल सेंसर से चित्र (इमेज) लिहल सैटेलाइट रिमोट सेंसिंग। एही तरह सेंसर के प्रकार के आधार पर भी एकर दू प्रकार में बाँटल जाला: एक्टिव रिमोट सेंसिंग आ पैसिव रिमोट सेंसिंग; जब सेंसर अइसन संकेत रिसीव करे जे ओही प्लेटफार्मे से भेजल गइल होखे आ जमीन से टकरा के वापस आइल होखे तब एकरा के एक्टिव रिमोट सेंसिंग कहल जाला, जइसे कि राडार द्वारा चित्र लिहल। एकरे बिपरीत सुरुज के प्रकाश के धरती से रिफ्लेक्ट हो के लवटे वाला हिस्सा के ग्रहण करे वाला सेंसर सभ द्वारा कइल रिमोट सेंसिंग पैसिव रिमोट सेंसिंग कहाला।
ज्ञान-बिज्ञान के शाखा के रूप में रिमोट सेंसिंग के मतलब ऊपर बतावल प्रक्रिया आ तकनीकी के अध्ययन करे वाला बिसय होला। एकरे साथे जुड़ल अन्य कई बिसय बाड़ें जे संबंधित चीज सभ के अध्ययन करे लें, जइसे कि डिजिटल इमेज प्रॉसेसिंग, फोटोग्रामेटरी, जीआइसाइंस इत्यादि। रिमोट सेंसिंग के उत्पाद के रूप में हवाई फोटो आ उपग्रह आँकड़ा (उपग्रह से लिहल इमेज) आजकाल जीवन के बिबिध क्षेत्र में इस्तमाल हो रहल बाटे।


text:
फिल्म जगत में बहुते संघर्ष कइला का बाद सभका के सफलता मिलिये जाला. अब एही कड़ी में शामिल हो गइल बाड़न अभिनेता अभिषेक गिरी, जे रोजे नया ऊँचाई नापत बाड़े.
बिहार के सतजोड़ा मठिया गाँव के रहे वाला अभिषेक गिरी अभिनय का साथही सामाजिक सरोकारो से जुड़ल रहेले. वइसे त ऊ अनेके फिलिम में काम करत बाड़न बाकिर सबले बेसी चरचा में बावे उनुकर फिल्म “धनिया के थाना”. निर्माता-निर्देशक राकेश भदौडिया के एह फिल्म के अउरी कलाकारन के नाम हवे रिंकू घोष, लिलीपुट, सी० पी० भट्ट, मन्टू , महाराणा अउर विकास वगैरह.
(अपना न्यूज के रपट से)


text:
इस्लामी सुलेख
इस्लामी सुलेख, चाहें अरेबिक सुलेख, एगो ऐसन कला ह जवने में क़लम से हस्ताक्षर की द्वारा सुंदर रूप से सुलेख कइल जाला। इ खास तौर से अरबी अक्षरन के लिखे में उपयोगी बा, जवन की इस्लामी संस्कृती क अंग मनाला। अरबी भाषा में एके 'खत इस्लामी' मतलब 'इस्लामी लकीर' या फिर 'तामीर' कहल जाला।[1]
इस्लामी सुलेख का विकास बहुत दृढ़ता से कुरान से जुड़ल बा; कुरान क अध्याय और अंश एगो सामान्य और लगभग सार्वभौमिक पाठ ह जेपर इस्लामी सुलेख आधारित बा। कुरान की साथ गहरा धार्मिक सहयोग, साथे साथ मूर्तिकला कला की ऊपर संदेह की चलते इस्लामिक संस्कृतिन में कलात्मक अभिव्यक्ति खातिर सुलेख के ज्यादा महत्व मिलल। इ सुलेख कलाकृतिन की रूप में कई इमारतन पर जैसे, क़िला, मस्जिद, मदरसा, दर्गाह, क़ब्रस्तान वगैरह प देखल जा सकेला।
जैसन कि इस्लामी शिलालेख के अत्यधिक सम्मानित कइल जाला, अधिकांश कार्य धर्मनिरपेक्ष चाहें समकालीन कार्य की अपवाद की साथ-साथ अच्छी तरह से स्थापित सुलेखक द्वारा स्थापित उदाहरण क पालन करत लउके न स। पूर्वकाल में, एगो छात्र एगो गुरु की काम क प्रतिलिपि तबले करे जबले की ओकर हस्तलेख अपनी गुरु की समान न हो जा। सबसे सामान्य शैली कोणीय और प्रवाही शैली ह, ओकरी अलावा ए दुनुं में से हरेक के कईगो उप-शैलिन में विभाजित कइल जाला।
इस्लामी केलिग्राफ़र क पारंपरिक साधन क़लम ह, जवन आमतौर प सूखा रीड या फेर बांस से बनल होला; स्याही अक्सर कई रंग में होला, और एकर चुनाव ओकरी तीव्रता की अनुसार होला, ताकि रचना अनुसार विभिन्न प्रभाव दिहले की हिसाब से एकर इस्तेमाल करल जा सके। कुछ शैलिन में अक्सर एगो धातु की टिप वाला पेन क उपयोग क के लिखल जाला।
इस्लामी सुलेख पेपर की अलावा अन्य सजावटी माध्यम जैसे कि टाइल्स, जहाज, कालीन और शिलालेखन पर देखे के मिलेला।[2] कागज के आगमन से पहिले, पेपाइरस और चर्मपत्र क उपयोग लेखन खातिर होखे। कागज क आगमन सुलेख में क्रांति ले आ दिहलस। यूरोप में कईगो मठ कई दर्जन एइसन संस्करणन क संग्रह कइले बान स, मुस्लिम दुनिया की पुस्तकालयन में नियमित रूप से एइसन सैकड़ों और यहां तक कि हजारों पुस्तक शामिल बा।
सुलेख खातिर सिक्का विशेष तौर प सुविधाजनक रहे। 692 की शुरुआत में, इस्लामी खलीफा नजदीकी पूर्व में सीक्कन पर दृश्य चित्रण के शब्दन से बदल दिह न। विशेष रूप से दिनार और उच्च मूल्य की सोना की सिक्कन पर इ बदलाव देखे के मिलल। आम तौर पर ए सिक्कन पर कुरान क उद्धरण चिह्न अंकित कइल गइल।
दसवीं शताब्दी ले, इस्लाम धर्म में परिवर्तित होखे वाला फारसी लोग बड़ा पैमाना प रेशमी कपड़न प एइसन शिलालेखन क बुनाई शुरू क देले रह न स। इ सुलेख वाला वस्त्र एतना कीमती रह न स की जेहादी एके बहुमूल्य उपहार की तौर प यूरोप ले गई न स।
कूफ़िक शैली[संपादन करीं]
कूफ़िक शैली, अरबी क प्राचीन लिपी शैली ह। ए अक्षर लेखन में कोण बनवले क तरीका हमनी के प्राचीन नबाटियन अक्षरन क याद दिलावेला। ए कूफ़िक शैली में 17 अक्षर ऐसन बान स जेमें एराब (नुक्ता और छोटा स्वर) नाही हो न स। फेर ओमें नुक़्ता और छोटा स्वर लगावल जाला, जेकरी मदद से पाठक सही उच्चारण की साथ पढ सकेला लो। अरबी अक्षर बाद में 29 हो गई न स।[3] ए शैली क जन्म इराक़ की शहर कूफ़ा में भइल रहे।
संधर्भ[संपादन करीं]
- ↑ Julia Kaestle (10 July 2010). "Arabic calligraphy as a typographic exercise".
- ↑ Chapman, Caroline (2012). Encyclopedia of Islamic Art and Architecture, ISBN 978-979-099-631-1
- ↑ "History of the Arabic Type Evolution from 1930 till Present".


text:
- डॉ अशोक द्विवेदी
‘कबीर कूता राम का/मुतिया मेरा नाउँ।
गले राम की जेंवड़ी/जित खैंचे, तित जाउँ।।’
कबीर उत्तर भारत के अइसन फक्कड़ मौला सन्त रहलन, जे अपना सहज लोकचर्या आ ठेठ बोली-भाषा के कारन सबसे अलग पहिचान बनवलन। उनका कविता में ‘अनुभूत सत्य’ का प्रेम पगल भक्ति के अलावा अगर कुछ अउर बा त, ऊ बा आदमी क आदमीयत बचावे बनावे खातिर विचार, सलाह; झिड़की आ दू टूक खुलासा करे वाली एगो (‘अपढ़ संत’ के) सहज बानी। ऊ ‘बानी’ जे भाषा के मोहताज नइखे। कबीर ‘कागद की लेखी’ से ना बलुक ‘आँखिन देखी’ से अनुभव आ अभिव्यक्ति कइलन। उहो आँखि हृदय के आँखि रहे। एही से उनका बानी में जथारथ के रूखर रूप-अपना सुभाव में आंतरिक विसंगति का साथे प्रगट भइल। एही से उनकर कविता छिछिल भावुकता आ दिमागी कारीगरी के बजाय गहिर अनुभूति में पगल।
नामी गिरामी आलोचक उनका कविताई आ भाषा के अपना अनुसार अलग-अलग ढंग से देखल लोग। बहुत लोग उनका लोकज भाषा के अनगढ़ रूप देखि के, ओके ‘सधुक्कड़ी’, पंचमेल आ मेझरा भाषा कहल आ एके उनकर कमी मानि के तुलसी, सूर आ जायसी से अलगा पाँति में बइठावे के कोशिश कइल। बहुत लोग भाषा छोड़ि उनका कथ कहनाम प बोल-बतिया के रहि गइल। एगो अनपढ़ जोलहा से सन्त बने तक के उनकर सफर सांसारिक होइयो के, मन आत्मा से असंसारिक रहे। उनका साखी, सबद, पदावली में भाषा के जवन भदेसपन आ रुखराहट बा ऊ सिद्ध करत बा कि ऊ बोले-बतियावे, गावे-सुनावे में जवना भाषा के प्रयोग कइलन, ऊ ओऽघरी के जनभाषा रहे, जवन अवधी से जोरियाइल एगो विशाल भोजपुरी क्षेत्र में बोलल जात रहे।
भाषा से काम लेत खा कबीर के कबो सोचे, टोवे भा हकलाए के ना परल। जवन मन में आइल, ऊ भाषा से दरेर के कहवा लिहलन। उर्दू, फारसी से लगाइत पंजाबी, राजस्थानी तक के शब्द आप से आप उनका जबान प आ गइल। हिन्दू से बतियावत खा हिन्दूआनी शब्द, शैली आ मुसलमान से बतियावत खा उर्दू फारसी के शब्द सहजे उनका भाषा में मिल गइल। ओघरी के प्रचलित काव्य भाषा के शब्द होखेऽसन भा संत-समागम में भेंटाइल शब्द। कबीरदास जी के आपन बात कहत खा, उनहन के शामिल करे में कवनों गुरेज ना बुझाइल। बोले बतियावे भा गावे गुनगुनाए में उनके कबो असुविधा एसे ना भइल काहे कि ऊ भाषा के जरूरत का मोताबिक गढ़ बना लेसु। शब्दन के तूरे मरोरे में उनका कबो संकोच ना बुझाइल। डॉ हजारी प्रसाद द्विवेदी जी के विचार रहे कि कबीर जवन बात जवना तरीका से कहेके रहे, भाषा से कहलवा लिहलन। बन परल त सोझ-सोझ, नाहीं त ‘दरेरा’ देके। भाषा प अपना एही जबर्दस्त पकड़ का बदौलत ऊ अइसन काव्य-संपदा दे गइलन, जवन ऊ समाज के दिहल चाहत रहलन। लोक जीवन के लोकज रूप के ओकरा सहज सोभाव में अभिव्यक्त करत खा कबीर साधारण आदमी के बात-व्यौहार क तरीका अपना लेसु। प्रेम आ भक्ति में समर्पित विनयी हो जासु। ईहे कारन रहे कि ऊ सहजे, गूढ़ दार्शनिक तत्त्व के निरूपणो क दिहलन।
कबीर के विद्रोही सुभाव ओघरी अउर प्रखर हो गइल बा जब ऊ समाज में व्याप्त विसंगति आ पाखण्ड पर क्षोभ से चोट कइले बाड़न। कर्मकाण्डी पूजा आझुठिया साधना के ढोंग उनका ना सुहाइल। अपना धारदार आ आक्रामक भाषा का जरिये कबीर नकलीपन आ ढोंग प चोट कइलन- पोंगापंथी, ढोंगी, पंडित आ मुल्ला मोलवी केहू उनका से ना बाँचल। झुठिया टीका फाना करे आ माला फेरे वाला पाखण्डी लोगन के ऊ तनिको ना बकसलन। ऊँच-नीच आ जाति पाँति के देवाल खड़ा करे वालन के ऊ कतने बेर फटकार लगवलन। उनका एह लट्ठमार भाषा आ तौरतरीका से बहुत लोग का बुझाला कि ऊ घमंडी समाज सुधारको रहलन। बाकि ना। ऊ त खाली सीख आ सलाहे देले बाड़न। निहायत अपनाइत से मीठ झिड़की देत ऊ आगा बढ़ि गइल बाड़न। जवना-जवना बात के लेके लोगन में गलतफहमी आ अझुरा लउकल बा, ओके बहुत सादगी से सझुरा देले बाड़न, आ ईहो कहे से नइखन चुकल कि –
पोथी पढ़ि पढ़ि जग मुआ पंडित भया न कोय ।
ढाई आखर प्रेम का पढ़े सो पंडित होय ।।
…. …. …. ….. …. …. ….
काजी कौन कतेब बखाने ।
पढ़त-पढ़त केते दिन बीते गति एकै नहिं जानै ।।
पोथी-पतरा आ सास्तर-वेद क अझुरहट से अलगा, बाहरी आचार आ संस्कार क परपंच छोड़ि के, ऊ सोझ सोझ प्रेम-भगति आ सहज साधना के पंथी बने में विश्वास कइलन। समाज-सुधारक ना, खालिस भक्त। समर्पित आ निष्ठावान भक्त। सहज अनुभूति से रचाइल उनका भावबोध में जवन सादगी बा ऊ अनुभव कइल जथारथ के चलते बा। गुरु आ ईश्वर के प्रति उनका अडिग प्रेम आ निष्ठा के चलते ईहे सादगी मूरख से मूरख के राह दिखा दिहलस – गूढ़ से गूढ़ बात सोझ आ सीधा सादा ढंग से समझा दिहलस। ई ‘सादगी’ कबीर का काव्य भाषा आ बानी के मूल शक्ति बा।
कबीर शिक्षित त रहलन ना, बाकी बड़-बड़ सन्त ज्ञानी लोग का सत्संग से उनकर अन्तर्दृष्टि आ विश्लेषण शक्ति दूनों प्रखर भइल। अनुभूति से उपजल भाषा उनका प्रेम के ‘अढ़ाई आखर’ के अउर विस्तार आ गहिराई देले बिया। तबे ऊ ‘प्रेम के अकथ कहानी’ के समुझा बुझा सकल बाड़न। उनका उलटवाँसियनों में गूढ़ अर्थन के सृष्टि भइल बा। कबीर का खर आ रुखर भाषा में जवन भदेसपन बा ऊ लोक जथारथ के रुखर मार्ग अनुसरण कइला का कारन बा। ऊ जथारथ के जतना कठोर आ रुखर रूप देखले बाड़न ओके आत्मा का गहिराई ले महसूसो कइले बाड़न। ‘आँखिन देखी’ के साँच अभिव्यक्ति में ऊ संकोच नइखन कइले। एही से उनका खरोपन में एगो खास किसिम के मिठास बा। जइसे ऊखि के कड़ेर पोर छीलि के ओकरा गुल्ला में भिनल रस के मिठास के अनुभव कइल जा सकेला, ओइसहीं एह सन्त कवि के भाषा में लोकज सहजता आ मिठास के अनुभव कइल जा सकेला। श्यामसुन्दर दास जी एही मिठास के कबीर के ऊ भाषिक विशेषता मनले बाड़न जवना में उनका अभिव्यक्ति के गँवारूपन डूबि जाला। आदमी के आदमीयत बनल रहो एकरा खातिर ऊ गँवारूए ढंग से साफ, सोझ कहलन। एह कहनाम में कहीं रूखर कठोरता त कहीं मार्मिक मधुरता बा – कहीं-झिड़की बा त कहीं बेलाग लपेट के सोझ साफगोई –
एक बूँद, एक मल मूतर, एक चाम एक गूदा
एक जाति थै सब उपजा कौन ब्राह्मण कौन सूदा।
…. …. …. ….. …. …. ….
साकत बाँभण मति मिलै बेष्नों मिलै चंडाल
अंकमाल दे भेंटिये मानी मिले गोपाल ।
…. …. …. ….. …. …. ….
कहे कबीर एक राम जपहु रे, हिन्दु तुरक न कोई ।
मनुष्य के मानुष धरम बनल रहो, ऊँच-नीच आ जाति-पाँति के भेद भाव मिटो, सब एक दोसरा से प्रेम करो, ईहे कबीर चाहत रहलन। फिजूल के ढोंग, पूजा, छुआछूत, रोजा, व्रत, नमाज, तीरथ बरत ई कूल्हि कबीर के ना रुचल- ऊ आडंबर आ पाखण्ड से अलगा सहज साँच प्रेम आ भगतिए के मनले बाड़न। जनमे से केहू बाभन, शूद्र, भा हिन्दू-मुसलमान ना होला।
जो तूँ बाँभन बँभनी जाया ।
तो आन बाट ह्वै काहें न आया ।।
जौ तूँ तुरक-तुरकनी जाया ।
तौ भीतर खतना क्यों न कराया ?
जनम का बाद समाज आ करमकांड क घेरा कबीर के कइसे रुचित? आखिर सब जीवे ह – हाड़ माँस के पिण्ड – सभका भीतर ऊहे खून दउरत बा। सब कवनो न कवनो माइये का कोख से जनमल बा, फेर कइसन भेदभाव? कइसन छुआछूत?
काहैं को कीजै पांडे छोति विचारा ।
छोतिहि तै उपजा संसारा ।।
हमारे कैसे लोहू तुम्हारे कैसो दूध ।
तुम कैसे बाम्हन पांडे हम कैसे सूद ?
सब एक्के ईश्वर के बन्दा ह। नाम भलहीं अलगा-अलगा होखे। ओके रिझावे आ मनावे के तरीको अलगा-अलगा हो सकेला बाकि ऊ हर तरह से कबीर-खातिर एक्के बा। ऊ ‘मस्जिद चुनाइ’ के मुल्ला अस ‘बाँग’ नइखन देत, ना ‘पूजा-अरचा’ क के बउरात बाड़न –
हमरे राम रहीम करीमा, कैसे अलह राम सति सोई ।
बिसमिल मेटि बिसंभर एकै, और न दूजा कोई ।।
निर्गुन ब्रह्म के सूखल दर्शन वाला रास्ता छोड़ि के कबीर, ‘प्रेम-भगति’ क राह पकड़ल ज्यादा ठीक समझलन। ई राह उनका अस मेहनत मसक्कत सेकपड़ा बीनि बेचि के जिए खाये आ रहे वाली लौकिक राह रहे। गृहस्त जीवन में रहि के कामधाम कइके लोकरीति आ धर्म के अपनावत सहज ढंग से साधना कइले का कारन ऊ सन्त कहइलन। ऊ दोसरा साधु-फकीर-महात्मा लेखा ना जियलन, आपन अरजल खइलन आ अपना प्रिय से प्रेम के लौ लगवलन। लौकिक गहृस्थ का राह से गइले में ऊ अच्छा-बुरा, नीक-जबून के चिन्हलन। माया उनहूँ के भरमवलस, एही से ऊ ओसे बराबर सजग रहे के सीख देहलन –
इक डाइन मेरे मन बसै ।
नित उठि मोरे जिय को डसै ।।
या डाइन के लरिका पाँच रे ।
निसदिन मोंहि नचावै नाच रे ।।
पाँच लइका – काम, क्रोध, लोभ, मोह, मद, मत्सर – कौनों एक दुसरा से कम ना आ ऊपर से ऊ खुदे ‘तिरगुन फाँस’ लेले डोलि रहलि बिया माया ‘ठगिनी’। अपना ‘मधुरी बानी’ का कारन ऊ जगहो बना लेले बिया। एसे निस्तार पावे खातिर कबीर सभका बीचे रहियो के, कूल्हि लौकिक ढंग ढर्रा का बीच, कूल्हि से विमुख हो गइलन। ऊ कुछ पकड़लन ना – छोड़त चलि गइलन, जल में ‘अउँधा घड़ा’ बन गइलन – ओमें ना त पानी भरी, ना ऊ डूबी – ‘औंधा घड़ा न जल में डूबे’- पवँरत पवँरत देखलन कि ‘नलिनी’ कुम्हिलाइल बिया – उनका जिज्ञासा भइल, पुछलन –
जल में उतपति जल में बास
जल में नलिनी तोर निवास ।
ना तनि तपति न ऊपर आगि,
तोर हेतु कह का सनि लागि ?
गुरु-ज्ञान आ उनका कृपा से उनके एह ‘माया जल’ आ ‘माया दीपक’ से उबार मिल गइल। ‘राम’ आ ‘रघुनाथ’ का सिरजल माया से छुटकारा रामे दिया सकेलन। उनके राम का नाँव से शक्ति मिलल ऊ धन्य हो गइलन – ‘हरि तजि जियरा बटहूँ ना जासी’। कबीर के इ सच नीके समुझ में आ गइल रहे कि जवन कुछ लउकत बा ऊ बाहरी व्यौहारे ह, ‘राम’ त अगम अपार हउवन। शरीर में दउरत लोहू आ सुन्दर चाम झूठ आ नाशवान ह, साँचा रामे हउवन, जेके हर घरी अपना भीतरे देखल जा सकेला –
कहे कबीर विचारि करि जिनि कोई खोजे दूरि
ध्यान धरौं मन सुद्ध करि राम रह्या भरपूरि ।
कहै कबीर विचारि करि झूठा लोही चाम
जा या देही रहित है सो है रमिता राम ।
ऊ अपना संगे-संगे दोसरो के चेतवलन ‘लोका जानि न भूलो भाई!’ फेर कहलन ‘सहजै सहजै सब गये, सुत-वित-कामिणि-काम। एकमेक है मिलि रह्या हासि कबीरा राम।’ ऊ राम से ‘लौ’ लगा लिहलन आ धन्य हो गइलन, बाकिर एकरा खातिर ओह गुरु के धन्यवाद देबे से ना चुकलन जेकरा प्रेरना से उनकर अज्ञान दूर भइल-
तोहिं मोरि लगन लगाए फकिरवा ।
सोवत ही मैं अपने मन्दिर में,
शब्दन मारि जगाए रे फकिरवा ।
‘अनचिन्हार’ के ‘चिन्हावे’ वाला, अगम अकथ ‘हरि’ के प्रेम-भगति-रस पियावे वाला ओह गुरु कृपा का आगा कबीर हमेसा विनयी आ कृतज्ञ रहलन। ऊ ‘पुरइनि’ के ‘पात’ नियर जल में ‘पइसार’ कइलो पर जल से विरत रहलन। जइसे पुरइनपात पर जल छटकि जाला, कबीर ओइसही अपना के बना लिहलन। प्रेम-भगति-रस के सवाद आ आनन्द गुरुवे का कृपा से मिलल। आ ऊ अब एकहाली मिलि गइल त फेर कहाँ छूटे मान के रहे। कबीर रस पियत-पियत ओही ‘महारस’ में बहि गइलन –
धावत जोनि जनम भ्रमि थाके,
अब दुख कै हम हारयौ रे ।
कहि कबीर गुरु-मिलन महारस,
प्रेम-भगति विस्तारयो रे ।।
एक लेखे एकदम खालिस भक्त रहलन कबीर। एही से अपना अकथ, अरूप आ अगम ब्रह्म के समझे आ बतावे खातिर उनके प्रचलित शब्द, संकेत आ प्रतीकन के प्रयोग करे के परल। अनिर्वच खातिर बड़-बड़ ज्ञानी लोग के वाणी काम ना करे – कबीर त भरसक बतावे के कोसिस कइलन आ ऊहो समकालीन प्रचलित लोक भाषा के काम भर गढ़ि के। उनका काव्य भाषा में जवन पछाही भदेसपन आ लोकरंग चटक होके उभरत बा ऊ कबीर के सुनल सुनावल आ समझल बूझल शब्द-शक्ति का कारन बा। अवधी के एगो खास छाँही लेले ई भाषा ओह घरी के भोजपुरिये ह जवना के कबीर ‘पूरबी’ कहि के संकेतित कइले बाड़न –
हम पूरब के पुरबिया जात न पूछे कोय ।
जात पात सो पूछिये, धुर पूरब का होय ।।
कुछ विद्वान लोग का मोताबिक एह पूरबीपन के कारन – ‘अध्यात्मिको’ बा – ‘पूरब दिसा हंस गति’ आ ओकरा ‘सन्धि’ के बूझे खातिर ई जाने के परी कि ई ‘हंस-गति’ आ ‘सन्धि’ का ह? साँच पूछीं त ई गति जीव के प्रेम-भगति वाली गति ह जवन ध्यान आ समाधि का जरिया ‘सन्धि’ करे जा रहलि बिया। ई संधिये ऊ अलौकिक अनुभूति हऽ जवना के कबीर कई बार जिकिर कइले बाड़न आ कई ढंग से। एह स्थिति के सभे ना बूझी। ऊहे बूझी जे एह स्थिति से गुजरि के ओकर अनुभव कइले होई। ई ‘गूंगा के गुड़’ ह – प्रेम-मिलन के अकथ कहानी एकरे से जामल बा – ई इसारा वाली वाणी से कुछ कुछ समझावल जा सकेला। ऊहो पूरा पूरा ना –
अकथ कहानी प्रेम की कछू कही ना जाइ ।
गूँगे केरी सरकरा बैठा ही मुसुकाइ ।।
…. …. …. …. …. ….. …. …. ….
सैना बैना करि समुझावो, गूँगे का गुड़ भाई रे !
कबीर एह प्रेम-मिलन आ भगति के समझावे खातिर संसारिक तरीका एही से चुनलन कि लोग ओके सहजे बूझी आ जानी, भलहीं एह संसारिक
तौर-तरीको में रहस-भेद छिपल रहे। उनका खातिर पुरुष त एकही बा – ऊ उनकर प्रिय-प्रियतम पिया। ऊ ओकर बहुरिया हउवन –
‘हरि मोरे पिउ मैं राम की बहुरिया’।
प्रेम के लौ लगवला के ई सबसे सुगम तरीका रहे। ऊ एही पिया के राह ताकसु, ओकरा प्रेम में मगन होखसु आ ओकरा बिरह में सुनुगस, जरस तड़पस –
बालम आवो हमारे गेह रे ।
तुम बिन दुखिया देह रे ।।
…. …. …. …. ….. …. …. ….
जाग पियारी अब ना सोवै।
रैन गई दिन काहे को खोवे ।।
…. …. …. …. ….. …. …. ….
अजब तरह का बना तमूरा तार लगै मन मात रे
खूंटा टूटी तार विलगाना कोऊ न पूछै बात रे
हँस हँस पूछो मात पिता सों, भोरें सासुर जाब रे
जो चाहै सो वो ही करिहै पत वाही के हाथ रे ।।
…. …. …. …. ….. …. …. ….
साँई के संग सासुर जाई
संग ना रही स्वाद ना जानी, क्यों जोबन सुपने की नाई ।
सखी-सहेली मंगल गावै, सुख-दुख माथे हरदी चढ़ाई ।।
भयो बियाह चली बिन दूलह बाट जात समधी समझाई ।।
लोकरंग, राग आ रीति के मुताबिक कबीर अपना प्रेम भगति के बखान कइलन बाकि एम्मे रहस्य रहे – बहुत झीना रहस्य – तनिकी धेयान दिहला पर बुझा जाए वाला। उनका ‘पिया मिलन’ के राह बहुत कठिन रहे। ऊपर से संसारिक माया मोह के भ्रमजाल। ऊ मिलन के आस लिहले घर से निकलि परलन –
अविनासी दुलहा क मिलिहौ भक्तन के रछपाल ।
जल उपजौ जल ही सों नेहा, रटत पियास पियास ।
मैं ठाढ़ी बिरहन मग जोऊँ प्रियतम तुम्हरी खास ।
मिलन के ई तड़प जस जस बढ़े शरीर चरखा हो जाय – ‘तन-मन रहँट अस डोले।’ एह बिरह-व्याकुलता आ संसारी-व्याकुलता के वर्णन कबीर लौकिक ढंग से कई कई बेरि कइले बाड़न –
तलफै बिन बालम मोर जिया ।
दिन नहिं चैन रात नहिं निंदिया
तलफ तलफ के भोर किया ।
तन मन मोर रहँट अस डोले
सून सेज पर जनम छिया ।
प्रियतम अगर छिनो भर खातिर भेंटा गइलन त कलावंत मेहरारू अस ऊ उनके बान्हे-रिझावे में लागि गइलन –
नैनों की करि कोठरी, पुतरी पलँग बिछाय
पलकन की चिक टारि के, पिय को लिया रिझाय ।
प्रीतम को पतिया लिखूँ जो कहुँ होय बिदेस
तन में मन में नैन में ताको कहा संदेस ।।
…. …. ….. …. …. ….
सूतल रहलूँ मैं नींद भरि हो, पिया दिहले जगाय ।
चरन-कँवल के अंजन हो, नैना ले लूँ लगाय ।
जासो निदिया न आयै हो नहि तन अलसाय ।
पिया के वचन प्रेम सागर हो चल चलीं हो नहाय ।
कबीर अपना भाव आ अनुभूति के व्यक्त करे खातिर भलहीं लौकिक शृंगारिकता के माध्यम बनवलन बाकिर उनकर उद्देश्य दोसर रहे। ऊ संसार में रहियो के संसारिक तौर तरीका से जवन बात कइलन ओमें गूढ़ दर्शन आ आध्यात्मिकता छिपल रहे। अपना ‘निरगुन’ पदन का जरिये ऊ लोक मानस में गहिरे पइठि गइल रहलन। अभिधा, लक्षणा, व्यंजना तीनू उनका काव्य भाषा में झलकेला। लोकरुढ़ियन आ मान्यता मिलल प्रतीकन के ऊ भरपूर प्रयोग कइले बाड़न। शब्द शक्तियन के इस्तेमाल में ऊ साइते चूकल होइहें। पाँच तत्व के चुनरी ऊहो नीरँग। पिय-मिलन खातिर जाए के बा आ ओहू में दाग परि गइल। का कहिहें ऊ? ई संसार अन्हार कोठरी – मनवो के मइल करे वाला पचड़ा से भरल। कबीर उकसावत बाड़न – मिलन में कवन लाज, कवन सँकोच, उनका से मिलते कूल्हि दाग छूटि जाई – कूल्हि अन्हार मेटि जाई –
अन्हियरवा में ठाढ़ गोरी का करेलू ?
जब लगि तेल दिया में बाती
येहि अँजोरवा बिछाय घलतू ।
संगहि अछत पिय भरम भुलइली
मोरे लेखे पिया परदेसहि रे की ।
…. ….. …. …. ….
मोरि चुनरी में परि गयो दाग पिया ।
पाँच तत्त की बनी चुनरिया
सोलह सै बंद लागे जिया ।
यह चुनरी मोरे मैंके तें आई,
ससुरा में मनुवाँ खोय दिया ।
…. ….. …. …. ….
तोरा हीरा हिराइल बा किचड़े में ।
कोई ढूँढे़ पूरब, कोई ढूंढ़े पच्छिम,
कोई ढूँढ़े पानी-पथरे में ।
दास कबीर ये हीरा को परखै
बाँध लिहले जियरा के अँचरे में ।
…. ….. …. …. ….
हमरी ननद निगोड़िन जागे ।
कुमति लकुटिया निसिदिन व्यापे,
सुमति देखि नहि भावै ।
…. ….. …. …. ….
कौन ठगवा नगरिया लूटल हो ।
चंदन काठ के बनल खटोलना
तापर दुलहिन सूतल हो ।
कबीर के निरगुन संसारिक छनभगंरुता के रहस भेद खोलि के अदिख साचँ सोझा रखि देला। उनकर सहज भाव भाषा में लिखल पद आजुओ गाँव देहात में लोग चाव से गावेला आ डूबि के सुनेला। कछु रूपक आ उलटवाँसियन के प्रयोग जरूर सामान्य लोगन का बस-बूता में ना रहल हालांकि ई प्रभाव ओह काल का हठयोगियन आ नाथ-सिद्धसंतन का सत्संगे के कारण कबीर पर परल बाकि कबीरदास प्रचलित रूपक आ प्रतीकन के प्रयोग कइला का साथे साथ अपने भाषा शब्दन के प्रयोग संकेत खातिर खुलि के कइलन. ई प्रचलित योग शास्त्रीय परम्परा में ना रहलन स। जइसे ‘मन’ के मच्छ, मीन, मतगं; ‘संसार’ के ‘वन’ सायर; ‘इन्द्रिय’ के सखी, सलेहरि; माया के डाइनि, ठगिनि, बिलैया, गैया, छेरी; ‘जीवात्मा’ के दुलहा, सिंह, पारथ, जोगी मूसा।
कबीर एगो अलगे ढंग के साधक रहलन – कूल्हि जोगपंथियन का प्रभाव का बावजूद ऊ सहज प्रेम-भगति के सहज-समाधि वाला राह पकड़लन। ओमे कवनो बाहरी आडम्बर आ बनावट ना रहे। ईहे सहज अवस्था उनका भाषा में समा गइल। एमें कवनो बनाव-सिंगार भा अलंकार करे के प्रयास नइखे। सुभाव से, अनसोहाते, अपन अनुभूति का शक्ति से ऊ ओह अकथ के कहि दिहलन, जेके बड़ बड़ लोग ओतना सहजता से ना कहि पावल। कबीर सही माने में भोजपुरी लोक आ भोजपुरी बोली-बानी के कवि रहलन।
ई सही बा कि उनका भाषा के शब्द, क्रियापद, कारक चिन्ह आदि खाँटी एकही भाषा के ना हउवन स – अवधी, ब्रजी, राजस्थानी, बिहारी (बनारस-गोरखपुर का ओर के) भोजपुरी आदि के क्रियापद, कारक चिन्ह आ शब्द उनका काव्यभाषा में मिलल बाड़न स – ओमे पंजाबी, फारसी के शब्दों बाड़न स, बाकिर हमरा समुझ से कबीर मूलरूप से ऊहे भाषा प्रयोग कइले बाड़ऩ जवन ऊ बचपन से बुढ़ापा ले अपना जीवन में बोललन – ई भाषा निछक्का भोजपुरी भलहीं मत कहाव बाकि ऊ कइहबे करी जवना प कछु पछाहीं छाँही परल होखेा। जइसे कवनो लोक भाषा के अलग-अलग खित्ता में अलगा-अलगा रूप मिलेला, ओही तरे कबीरो का समय में भोजपुरी में अलग-अलग खित्ता में भाषा व्यवहार होत होई। भाषा के ‘बहता नीर’ मानि के चले वाला कबीर एही बहता नीर में नहइले धोवले आ खइले-अँचवले रहलन। ‘बहता नीर’ जेने-जेने से बहत आवेला ओने ओने के रूप रस गंध, अच्छाई-बुराई ले ले आवेला. बाकि कुल्हि का बावजूद ऊ नैसर्गिक आ सुद्ध प्राकृतिक कहाला। कबीर एही प्राकृतिक बहता नीर के लोकरूप के अपना अनुभूति आ वाणी में धारण कइले रहलन। लोकज भाषा के एह महान सन्त आ ओकरा अमर वाणी के प्रणाम !
(‘जगरम’, (बक्सर) मार्च, 1997, अंक-9 में प्रकाशित।)
(भोजपुरी दिशाबोध के पत्रिका ‘पाती’ के जून 2019 अंक से साभार)


text:
ढ़ाला पर रोक देहलें ट्रेन, भइले सस्पेंड, जानीं का बा पूरा मामला
रेलवे सख्त हो गइल बा| बीच ढाला पर रोक देहल गइल ट्रेन, विडिओ भइल वायरल त भइल खुलासा
सोसल मीडिया पर आजकल एगो वीडियो वायरल हो रहल बा जेमें एगो लोको पायलट ट्रेन के फाटक के लग्गे रोक देता. एही टाइम एगो आदमी लोको पायलट के लग्गे पहुंचs ता अउर बतावल जाता कि ओ पैकिट में कचौड़ी रहल| वीडियो वायरल भइले के बाद रेलवे ए मामिला में शामिल 5 लोग के सस्पेंड क देहलस|
घटना राजस्थान के अलवर के एगो रेलवे फाटक के ह| एही बिच्चे केहू वीडियो बना लेहल अउर सोशल मीडिया पs डार देहल| अब ई वीडियो वायरल हो रहल बा| सोशल मीडिया पs कुछ लोग जहवाँ लोको पायलट के समर्थन में बा उहवें कुछ लोग एके गैरकानूनी बतावsता |
@AshwiniVaishnaw @RailMinIndia @GMNWRailway @DRMJaipur @drm_dli
यह वीडियो एकwhatsappग्रुप के माध्यम से आज ओर अभी देखने को मिला है
क्या यह रेलवे नियमानुसार सही है अगर गलत है तो एक्शन लीजिए और सम्बंधित सभी व्यक्तियों पर कार्यवाही करें@vishalmrcool @JAGMALSINGH_MON @vasudhoot pic.twitter.com/Tw5dtkozzn
— NARENDRA KUMAR JAIN (@NarendraJainPcw) February 18, 2022
ओन्ने वीडियो के सोशल मीडिया पs वायरल भइले के बाद उत्तर पश्चिम रेलवे मामिले में सामिल लोग के खिलाफ अनुशासनात्मक कारवाही कइले बा. लोको पायलट, सहायक लोलोको पायलट, दो गेटमैन अउर एगो स्टेशन मास्टर सहीत्ते पांच लोगन के सस्पेंड क देहल गइल बा|


text:
फेड़
फेंड़ अइसन बनस्पति के कहल जाला जवन सालो भर ज़िंदा रहे वाला होखे मने कि सीजनल न होखे, जेवना क कुल उमिर कम से कम दू बरिस जरूर होखे, जेवना में एगो स्पष्ट तना होखे आ डाढ़ि होखें स। कबो-कबो एही में इहो जोड़ि लिहल जाला की ओकरी तना आ डाढ़ि से लकड़ी मिले के चाही। डाढ़ि आ तना क भइल जरूरी हवे।
पेड़ जब छोट होला तब ओके पौधा चाहे ओधी कहल जाला। बहुत पेड़न क उमिर कई सौ साल भी हो सकेला। अइसना में ओ पेड़ क दस साल पुरान होखला पर भी ओधी कहल जाई।
ए तरे पेड़ क जमीन की नीचे जरि होला (ए के हिंदी में जड़ कहल जाला आ भोजपुरिये में दूसर शब्द सोरि हवे)। जरि आ सोरि क काम होला पेड़ की बढ़े आ जिंदा रहे खातिर जमीन से पानी आ अवरू कई तरह क पोषक तत्व खींच के ऊपर पहुँचावल।
पेड़ पर कौनो इलाका की माटी आ मौसम का बहुत परभाव परे ला। अलग-अलग जलवायु वाला छेत्र में अलग-अलग किसिम क पेड़ मिलेला।


text:
हिन्दी सिनेमा के कलाकारन में कुछ जोड़ी बहुते मशहूर हई सँ आ दर्शको ओह जोड़ियन के बेर बेर देखल चाहे लें. ठीक ओही तरह भोजपुरीओ सिनेमा में कुछ जोड़ी दर्शकन के पसन्द आ गइल बा जवना के ऊ बार बार देखल चाहेले आ निर्माता निर्देशको ओह जोड़ियन के दोहरावत तिहरावत रहेले. भोजपुरी सिनेमा के मशहूर जोड़ियन में मनोज तिवारी-रानी चटर्जी, रविकिशन-नगमा, दिनेशलाल यादव निरहुआ-पाखी हेगडे, पवन सिंह-मोनालिसा, वगैरह गिनल जाला. अब एगो अउरी फड़कदार जोड़ी बन गइल बा प्रवेशलाल यादव शुभी शर्मा के. ई जोड़ी “चलनी के चालल दुलहा” में पहिला बेर सामने आइल रहुवे आ दर्शक एह जोड़ी के खूब पसन्द कइले. अब ई जोड़ी फेर भोजपुरी फिल्म “दुश्मनी” में सामने आवे जा रहल बा. फिल्म रिलीज खातिर तइयार बा. ओकरा बाद एह जोड़ी के “औलाद” आ “राजा के रानी संग प्यार हो गइल” में देखल जा सकी. स्वागत बा एह फड़कदार जोड़ी के !
(स्रोत – प्रशान्त-निशान्त)


text:
विधानसभा चुनाव के मतगणना और उत्तर प्रदेश विधानसभा चुनाव 2022 में बीजेपी के एक बेर फेर से बहुमत मिलत देखला के संगही योगी आदित्यनाथ एक बार फिरसे सत्ता में वापसी करत लउकनें। एन्ने सोशल मीडिया पs प्रतिक्रिया के दौर जारी बानें। एही बीच शायर मुनव्वर राणा अउर अभिनेता केआरके खान ट्विटर पर ट्रोल हो रहल बानें। यूजर्स ओंसे नगदे तीखा सवाल पूछ रहल बा, हालांकि एह दौरान केआरके बीजेपी के जीत पs बधाई देहने ह।
दरअसल उत्तर प्रदेश विधानसभा चुनाव से पहिले रायबरेली के रहे आला शायर मुनव्वर राणा अउर सहारनपुर के देवबंद के रहे वाला केआरके देस छोड़ले के ऐलान कइले रहनें। ऊ कहले रहने कि अगर योगी चुनाव जीतिहें त ऊ देस छोड़ दीहें। पिछला 17 फरवरी के अपना ट्वीट में केआरके कहले रहनें कि हम वचन ले तानी कि अगर 10 मार्च के योगी जी के हार नाइ भइल, त फेर हम इंडिया कब्बो वापिस नाइ आइब! जय बजरंग बली।
एकरे अलावा जनवरी में शायर मुनव्वर रानो कहले रहने कि वर्तमान सरकार पलायन-पलायन के रट लगा रहल बिया, लेकिन भाजपा सरकार में मुसलमानन में एन्ना खौफ बा कि बोल नाइ सकला। अगर तब्बो ओवैसी के मदद से भाजपा के सरकार आ जा तीया त हमके इहवा रहले के जरूरत नाइ बा, हम इहवाँ से पलायन क लेब। दूनो लोग के एही बयान के लेके यूजर्स उनके ट्रोल क रहल बानें।


text:
वेस्टइंडीज के 44 रन से हरा के भारत एकदिवसीय शृंखला जीतल
रोहित शर्मा के फूल टाइम कप्तानी में पहिलका सीरीज जीतल भारत।
टीम इंडिया वेस्टइंडीज के दुसरका वनडे में 44 रन से हरा के 3 मैच के एह सीरीज आ साल के पहिला एक दिवसीय में 2-0 से बढ़त बना के सीरीज जीत लेले बिया। मैच में वेस्टइंडीज का सोझा 238 रन के लक्ष्य रहे, जवना के जबाब में टीम 46 ओवर में 193 रन पs सिमट गइल आ मैच आ सीरीज दुनों हार गइल। भारत के तेज गेंदबाज प्रसिद्ध के खाता में चार गो विकेट आइल।
रोहित शर्मा के फुलटाइम कप्तान के तौर पs पहिलका सीरीज जीत-
टीम इंडिया के 2022 के ई पहिलका सीरीज जीत हs। भारत पहिले बैटिंग करत सूर्यकुमार यादव के 64 रन के दम पs 237 रन बनवले रहे।


text:
भिखारी ठाकुर
भिखारी ठाकुर (18 दिसंबर, 1887 - 10 जुलाई, सन 1971) भोजपुरी भाषा के गीतकार, नाटककार आ लोक कलाकार रहलें, जीनकरा भोजपुरी के सभ से महान आ बिहार-पूर्वांचल के सभ से प्रदिद्ध लेखक मानल जाला।[1][2][3][4] इनका के भोजपुरी कऽ शेक्सपीयर आ राय बहादुर ओ कहल जाला।[5][6] इनकर रचना सभ मे एह दर्जन से बेसि तमासा, कबिता, भजन बाटे जेकर प्रकाशन तीन दर्जन से बेसि किताबन के रूप मे भइल बा। भिखारी के जनम बिहार के सारन जिला के एक ठो गाँव कुतुबपुर में नाई परिवार में हुआ। शुरुआत में कमाए खातिर खड़गपुर गइलेन बाकी कुछ दिन बाद उहाँ से मन ना लगले पर लवटे कलकत्ता आ आगे जगन्नाथ पुरी ले घूम के लवटे के परल।
नाच आ रामलीला के सौकीन भिखारी आपन खुद के मंडली बना के रामलीला सुरू कइलें। बाद में ऊ एह मंडली खातिर खुदे नाटक आ गीत रचे सुरू कइलें। एह मंडली में खुद नचनिया, एक्टर आ सूत्रधार के रूप में पाठ खेलें। धीरे-धीरे उनके मंडली भोजपुरी इलाका में बहुत परसिद्ध हो गइल। बाद में उनके लिखल रचना पटना आ बनारस से किताब के शकल में छपल। उनके सभसे परसिद्ध नाटक बिदेसिया के आधार बना के एक ठो फिलिम भी बनल।[7]
भिखारी ठाकुर के रचना में बिदेसिया आ बेटी-बेचवा बहुत नामी भइलीं। खासतौर से एह नाटकन में इस्तेमाल होखे वाला गीत सभ के धुन "बिदेसिया" के नाँव से चलन में आइल आ आजो ले एकर अलग पहिचान बाटे।
भिखारी के ओह समय के समाज में ब्याप्त कुरीति सभ के ऊपर अपना ब्यंग करे आ बदलाव के जरूरत महसूस करावे खातिर जानल जालन।
जीवनसंपादन
भिखारी ठाकुर के जनम बिहार के सारन जिला के कुतुबपुर दियारा नाँव के गाँव में, 18 दिसंबर, 1887 ई॰ के दलसिंगार ठाकुर आ शिवकली देवी के घरे भइल। ई जात से नाई रहन। भिखारी के लईकाँई में बियाह भइल आ पहिला मेहरारू के जल्दिये निघन हो गइल। दुसरा बियाह मनतुरनी देवी से भइल।
भिखारी कुछ उमिर होखले पर खड़गपुर कमाये चल गइलें, ओकरा बाद उहाँ मन ना लगला पऽ जगन्नाथ पुरी घूम अइलें। उनके एह कलकत्ता-खड़गपुर- पुरी यात्रा से अनुभव में बिस्तार भइल।[8] लवट के अपना गाँवे आ के ऊ पहिले रामलीला आ बाद में आपन लोकनाटक के मंडली बनवलें। एही मंडली के साथ भोजपुरी इलाका भर घूम-घूम नाटक देखवलें आ कलकत्ता तक ले जा के आपन कला के पर्दर्शन कइलन।
10 जुलाई, सन 1971 के 83 बरिस के उमिर में भिखारी के निधन हो गइल। भिखारी के जीवन में हुनकर संघतिया रामानंद सिंह, एक ठो दूर के रिश्तेदार बाबूलाल, आ पत्नी मंतुरना देवी के महत्वपूर्ण भूमिका रहल।[8]
नाटक मंडलीसंपादन
जब मैं 11 साल का था तभी उनकी कंपनी से जुड़ गया था और जब तक वे ज़िंदा रहे उनके साथ काम करता रहा। वो जब सिखाते थे तो डांटते भी थे, मारते भी थे और दुलार भी करते थे। आज हमसे आप बात कर रहे हैं इसका कारण भी मालिक ही हैं। अगर मैंने उनके साथ काम नहीं किया होता तो आप हमसे बात नहीं करते।
भिखारी, कलकत्ता से लवट के आपन गाँव में पहिले रामलीला खेले के सुरुआत कइलें। बाद में नाच, आ एकरे बाद आपन नाटक मंडली बनवलें। एह में प्रमुख भूमिका उनके एक ठो रिश्तेदार बाबूलाल के रहल जिनके अइसन मंडली के संजोजन के कुछ अनुभव रहे। मंडली के लोग भिखारी ठाकुर के "मालिक जी" कहे आ उनुके अनुशासन के बाद ले चर्चा कइल करे।[9]
बिदेसियासंपादन
भिखारी के सभसे परसिद्ध रचना उनके लोक नाटक बिदेसिया हवे। ई नाटक अतना मशहूर भइल कि उनके नाटक के शैली के नाँवे बिदेसिया पड़ गइल। बाद में कय ठो नाटक एह शैली में अउरी लोग भी लिखल। आ ई भारत से बाहर मॉरिशस जइसन भोजपुरी भाषी देस सभ ले पहुँच गइल।[10]
मूल रूप से "बिदेसिया" एक ठो अइसन आदमी जे कलकत्ता कमाए गइल (आ बिदेसी हो गइल) के मेहरारू धनिया के वियोग आ एक ठो बटोही से अपना पति के लवट आवे के अरज करत सनेसा के कहानी हवे।[11]
रचनासंपादन
समाज के कुरितियन पऽसंपादन
जवन घड़ी भिखारी रहन ओह घड़ी गँवई समाज ना जाने कय गो सामाजिक कुरिती से जकड़ल रहे।भिखारी ठाकुर पढल-लिखल ना रहन।तब्बो समाज के बुराई सभ के आपन लिखाई मे उठवलन।ओह मे से कुछ उदाहरन निचे लिखल बा।
१)ओह घड़ी पईसा के कमी के चलते एगो अइसन कुरिती समाज मे फईलल रहे जेमे लोग आपन बेटी बेच देत रहे,ओह घड़ी ई जईसे एगो रिवाजे बन गइल रहे। भिखारी ठाकुर अईसने एगो बेचल बेटी के मन के बात आपन नाटक बेटी बेचवा मे लिखलें बाड़ें।ओह मे कुछ पंक्ति हई हऽ:-
रुपिया गिनाई लिहलऽ,पगहा धराई दिहलऽ, चेरिया से छेरिया बनवलऽ हो बाबू जी। बुढ़ बर सेना कईलऽ बेटी के ना रखलऽ खेयाल कइनी हम कवन कसूरवा हो बाबू जी।।
माने:- ए बाबूजी! रऊवा आपन बेटी के गाय,बकरी नियन बेच दिहनी।
सभसे बड़ बात ई रहे की जवन लोग हुनकर नाटक देखे जात रहे,ऊ खाली आपन मनोरंजन करे जात रहे,लेकिन नाटक देखला के बाद उ लोग के मन में बेटीबेचवा प्रथा से नफ़रत हो जात रहे।
२)पहिले विधवा सभ के जीनगी बड़ा कष्ट से बितत रहे,शास्त्र सभ के मोताबिक ई मानल जात रहे कि पिछला जनम में पाप कईला के चलते पति मर जाला आ मेहरारू विधवा हो जाले।
एह समस्या के तरफ लोगन के धेयान उ विधवा विलाप नाटक लिख के खिचलें।ओह घड़ी जादे तर मेहरारू बेमेल बियाह के चलते विधवा हो जात रहे।
३)पहिले के भोजपुरी किसान सभ गरीब रहन लोग आ ऊ लोग के पास जमीन ना होखत रहे,एही चलते उ लोग कलकत्ता,नेपाल नियन जगह पऽ जा के मजुरी करत रहे।जादे तर ई देखल जात रहे की पत्नी के छोर के लोग बहरी काम करे जात रहे आ होन्ने जा के वेश्या सभ के फेरा में पड़ जा जात रहे।एही बात भिखारी ठाकुर बिदेशिया में लिखलें बांड़े।एह में जवन नायिका बिया उ गवना करा के नाया नाया आइल बीया आ कुछे दिन बाद ओकर मरद कमाए चल जाता।
गवना कराई सँईया घरे बईठाई दिहलऽ, अपने चललऽ परदेश रेे बीदेशिया।।
इहो देखल जायसंपादन
संदर्भसंपादन
- ↑ Leiter, Samuel L. (2007). Encyclopedia of Asian Theatre: A-N. Greenwood Press. प. 61. ISBN 9780313335297.
- ↑ The Journal of the Bihar Purāvid Parishad, Vol. 19-20. Bihar Purāvid Parishad. 1995.
- ↑ Shalaja Tripathi. "On the Shakespeare of Bhojpuri". The Hindudate=16 June 2012. पहुँचतिथी 2 January 2015.
- ↑ Agra University Journal of Research: Letters, Volumes 1-5. Agra University. 1952.
- ↑ शैलजा त्रिपाठी (16 जून 2012). "On the Shakespeare of Bhojpuri" [भोजपुरी के शेक्सपियर पर]. दि हिंदू. पहुँचतिथी 2 जनवरी 2015. Italic or bold markup not allowed in:
|publisher=(मदद)
- ↑ "Bhojpuri shakespeare Bhikhari thakur poor family in bihar". www.bhaskar.com. 2014-12-18. पहुँचतिथी 2016-12-17.
- ↑ "एक आम आदमी, जो बना भोजपुरी का शेक्सपियर!". अमर उजाला. 18 दिसंबर 2013. पहुँचतिथी 17 दिसंबर 2016.
- ↑ 8.0 8.1 हृषीकेश सुलभ (2009). रंगमंच का जनतंत्र (Hindi में). राजकमल प्रकाशन. पप. 99–. ISBN 978-81-267-1784-2. पहुँचतिथी 17 दिसंबर 2016.
- ↑ 9.0 9.1 "Writer Bhikhari Thakur" (English में). Dnaindia.com. पहुँचतिथी 1 सितंबर 2017.
- ↑ बदरी नारायण (3 नवंबर 2016). Culture and Emotional Economy of Migration [संस्कृति आ प्रवास के भावनात्मक अर्थब्यवस्था] (English में). टेलर & फ्रांसिस. पप. 99–. ISBN 978-1-315-44802-2. पहुँचतिथी 17 दिसंबर 2016.
- ↑ Maurits S. Hassankhan; Lomarsh Roopnarine; Radica Mahase (10 नवंबर 2016). Social and Cultural Dimensions of Indian Indentured Labour and its Diaspora: Past and Present. Taylor & Francis. पप. 63–. ISBN 978-1-351-98589-5.
बाहरी कड़ीसंपादन
- भिखारी ठाकुर - इंटरनेट मूवी डेटाबेस (IMDb) पर।
- भिखारी ठाकुर रचनावली, बिहार राष्ट्रभाषा परिषद्, पटना द्वारा छापल किताब के कड़ी।
- भिखारी ठाकुर का व्यक्तित्व, हिंदी समय, महात्मा गाँधी अंतर्राष्ट्रीय हिंदी विश्वविद्द्यालय के वेबसाइट, पर। (हिंदी में)
- फिल्म राइटर्स एसोसिएशन के वेबसाइट पर (अंगरेजी में)


text:
भोजपुरी सिनेमा जगत के नईकी हॉट अदाकारा मोनिका सिंह बत्रा भोजपुरी फिल्म ‘कसम तिरंगा के’ में मुख्य नायिका बनल बाड़ी. लीक से हट के बनत एह फिल्म में मोनिका सिंह के जलवा अइसन बा कि जेही देखी से मोनिका सिंह के जरूरे तारीफ करी. एह फिल्म में मोनिका सिंह के एक्शनो देखे के मिली.
‘कसम तिरंगा के’ नाम के ई फिल्म निर्मात्री रन्जू सिन्हा बनवावत बाड़ी आ निर्देशन करत बाड़े राजीव कुमार. एह फिल्म में अपना किरदार के लीक से हट के बतावत बाड़ी मोनिका सिंह बत्रा. फिल्म में उनुकर नायक रहीहें एगो सुपर स्टार जिनकर नाम के एलान जल्दिये होखी. बतावत चलीं कि मोनिका सिंह बत्रा के भोजपुरी मेगा स्टार मनोज तिवारी का साथे नायिका बने के पहिला मौका मिलल रहे फिल्म ‘ऐलान बा’ में. एह फिल्म के मिलल सफलता का बाद मोनिका गरम लिट्टी बन गइली भोजपुरी सिनेमा के.
देहरादून के एह बाला के भोजपुरी खूब आवेला आ ऊ भोजपुरी सिनेमा के अकेला अभिनेत्री हई जे एन.एस.डी. से आइल बाड़ी. हिन्दी फिलिमन के मधुबाला आ अमिताभ बच्चन के आपन प्रेरणा मानेवाली मोनिका बत्रा भोजपुरी सिनेमा ओरी अइली बिग बॉस में भोजपुरी सुपर स्टार रवि किशन के देखिके. मोनिका के दिली ख्वाहिश बा कि ऊ रवि किशन के नायिका बनसु. मोनिका सिंह बत्रा के एक्शन में मुकाबिला करे वाला केहु नइखे. ऊ बाकायदा मार्शल आर्ट सीखले बाड़ी. डांसो में परदा पर बिजली गिरावेली मोनिका बत्रा.
मोनिका के आवे वाली फिलिमन में ‘कसम तिरंगा के’, ‘गजब सीटी मारे सइयां पिछवाड़े’ आ ‘सइंया अरब गइले ना’ के नाम बा. मोनिका बत्रा का बारे में अबहिये से कहाये लागल बा कि ई नयकी सनसनी एक दिन भोजपुरी सिनेमा में नंबर वन बन जाई.
(शशिकांत सिंह के रपट)


text:
प्रयोगकर्ता वार्ता:अजीत कुमार तिवारी
-- Nepaboy (talk) ०४:२९, १८ अगस्त २०१३ (UTC)
नमस्कार तिवारी जीसंपादन
तिवारी जी नमस्कार, हम के खुब निमन लागल कि रउआ इ विकी पर हमार मदद करे के चाहत बानी। लेकिन हम के समझ नईखे आवत कि हम का करीं कि भोजपुरीया लोग इ विकी से जुड़े आ इ के आगे बढ़ावे में मदद करे। एतना समय से हम इ विकीपीडिया पर आश लगा के देख रहल बानी कि सदस्य लोग आवे आ हमनी के भी इ भाषा के विकीपिडीया के दोसर भाषा के विकीपीडिया जइसहीं एहु के आगे ले जाईं पर केहु ना जुड़ल इ विकी से ३ साल के बाद भी। भोजपुरी आ नेपाली विकीपीडिया एक साथ खोलल गइल रहल। धीरे-धीरे नेपाली विकीपिडिया आगे बढ़ गइल आ भोजपुरी विकीपीडिया ओही जगह के ओही जगह रह गईल। हम के बड़ा दुख लागत बा कि इ भाषा से प्रेम करे वाला एक आदमी भी नईखन। शुरु में भोजपुरी भाषा के इ विकी बिल्कुल अंग्रेजी में रहल हम http://translatewiki.net पर जाके इ के भोजपुरी में बदलली, एकरा खातिर भोजपुरी में विकीपीडिया में लिखल लोगो के अनुरोध कइली, पर अभी भी बहुत कुछ बाँकी बा जेकर अनुवाद करल जरुरी बा। रउए कउनो उपाय बताईं जे से हम भोजपुरीया लोग के अहिजा खिंच सकीं। धन्यवाद Nepaboy (talk) ०८:०८, २५ अगस्त २०१३ (UTC)
- गणेश जी नमस्कार। असल में भोजपुरी बोले आऊर लिखे वालन के साथे दिक्कत ई बा कि कई बार बोल पावै वाला लिख ना पावै ला आऊर लिख पावै वाला लिखल ना चाहै ला। आप केहुके बोलाय के कऊनो काम ना कराय सकत बाड़ें। आपन मन से केहू काम करल चाही तबै इहाँ टिक पायी। आप कोशिश करीं। हिंदी जानै वालन से मदद मँगले पर हो सकैला कि जे भोजपुरी जानत होय ऊ इहाँ पर आपन समय दे। हमहने आपन कोशिश करल जाई त धीरे-धीरे भोजपुरी विकि भी आगे बढ़ जायी। -- अजीत कुमार तिवारी बातचीत ११:५५, २५ अगस्त २०१३ (UTC)
नमस्कार!संपादन
नमस्कार अजीत जी!
जहाँ ले हमारा के बुझात बा रउआँ फिर से एगो लमहर छुट्टी की बाद विकिपीडिया पर सक्रीय भइल बानी आ हिंदी विकि पर राउर योगदान देखात बाटे। इहँओ आपन कुछ समय निकाल के कुछ योगदान कइल जाय त बहुत निम्मन रही। आपके फिर से सक्रीय होखे बिधा बहुत स्वागत बाटे। --सत्यम् मिश्र (talk) ११:५९, १५ मार्च २०१५ (UTC)
- हम कोसिस करब सत्यम जी। बहुत समय हम कुछ ना लिखले हई भोजपुरी में। आपो बताईं कवने विषय प लिखल जा। -- अजीत कुमार तिवारी बातचीत ०७:१२, १६ मार्च २०१५ (UTC)
- अजीत जी नमस्ते! हम माफी चाहत बानी, पता न कइसे आपके संदेस हमसे मिस हो गइल। आप कौनों भी बिसय पर लिख सकत बानी जेवना में आप के रूचि होखे। आप त हमसे पहिले से इहाँ सक्रिय रहि चुकल बानी। जेतना भी थोड़-बहुत समय आप निकाल सकीं, ओतने बहुत होई। सभ लोग इहाँ वालंटियरे बाटे, हम खुद पिछला कुछ दिन से कम समय निकाल पावत रहलीं। आप के बहुत स्वागत बा!--सत्यम् मिश्र (talk) १२:१३, २५ मार्च २०१५ (UTC)
- अजीत जी आप पुछले रहलीं की कौन चीज पर योगदान कइल जाय न! अगर आप एह लेखवन में से कौनों में सुधार कइ के इनहन के बढ़ावे में मदद करब त बहुत नीमन होई। आपके हिंदी विकि पर सक्रियता के देख के हमरा ई उमीद बन्हाइल बा की आप इहँओ योगदान करब। धन्यवाद!--सत्यम् मिश्र (talk) १७:०९, १९ अप्रैल २०१५ (UTC)
- अजीत जी नमस्ते! हम माफी चाहत बानी, पता न कइसे आपके संदेस हमसे मिस हो गइल। आप कौनों भी बिसय पर लिख सकत बानी जेवना में आप के रूचि होखे। आप त हमसे पहिले से इहाँ सक्रिय रहि चुकल बानी। जेतना भी थोड़-बहुत समय आप निकाल सकीं, ओतने बहुत होई। सभ लोग इहाँ वालंटियरे बाटे, हम खुद पिछला कुछ दिन से कम समय निकाल पावत रहलीं। आप के बहुत स्वागत बा!--सत्यम् मिश्र (talk) १२:१३, २५ मार्च २०१५ (UTC)
- हम कोसिस करब सत्यम जी। बहुत समय हम कुछ ना लिखले हई भोजपुरी में। आपो बताईं कवने विषय प लिखल जा। -- अजीत कुमार तिवारी बातचीत ०७:१२, १६ मार्च २०१५ (UTC)
- एह महीना में हाथ तनी तंग बा। मई से ई लेखन पर काम कयल जाई। हमहने मिल के कुछ विषय खास पर भी शुरू कर सकत हइजा। धन्यवाद सत्यम जी। हमके ठीक त ना लगत ह कि हम भोजपुरी में साल भर से ऊपर कुछ ना लिखली। आप क साथ हमके अच्छा लगी। धन्यवाद। -- अजीत कुमार तिवारी बातचीत ०५:३४, २० अप्रैल २०१५ (UTC)
आप के दस्खतसंपादन
नमस्ते अजीत जी, आपके अभिन के दस्खत में कुछ बदलाव करे के सलाह दिहल जात बा। काहें कि एह में  ...  के इस्तेमाल हो रहल बा जेकरा कारण पन्ना सभ पर Lint error आ रहल बा।
आप अपने अभिन के दस्खत
[[User:'''अजीत कुमार तिवारी'''|     '''अजीत कुमार तिवारी'''  ]] [[User talk:अजीत कुमार तिवारी|  '''बातचीत''' ]]
के जगह अब
[[User:अजीत कुमार तिवारी| '''अजीत कुमार तिवारी''' ]] [[User talk:अजीत कुमार तिवारी|  '''बातचीत''' ]]
के इस्तेमाल करीं; एकरा से दस्खत पुरनके नियर लउकी बाकी ई एरर खतम हो जाई। धन्यबाद।--SM7--बातचीत-- 12:19, 16 मई 2018 (UTC)
- एकरे खातिर शुक्रिया। अजीत कुमार तिवारी बातचीत 13:18, 16 मई 2018 (UTC)
अक्टूबर महीना खातिर टारगेटसंपादन
नमस्ते अजीत जी,
अगिला महीना भर मिल के काम करे खातिर हम टार्गेट सेट क लेले बानी। एकरा के आप विकिपीडिया:समाज पन्ना (एकर कड़ी बाएँ ओर के साइडबार में भी बा) पर जा के सभसे नीचे देख सकत बानी।
एह लिस्ट में 120 गो लेख बीछ के रखले बानी जिनहन के अपना पसंद अनुसार बिस्तार करे के बा। इनहन के सभसे ढेर देखल जाए वाला लेख सभ में से चुनल गइल बा। 1 अक्टूबर से राउर स्वागत बा एह काम में। --SM7--बातचीत-- 16:01, 28 सितंबर 2018 (UTC)


text:
iQoo 9 SE 5G स्मार्टफोन के पहिला सेल आज से सुरू, जानीं ऑफर, फीचर्स अउर स्पेसिफिकेशन
iQoo 9 SE 5G स्मार्टफोन दू कॉन्फ़िगरेशन में लॉन्च कइल गइल बा। ई स्मार्टफोन 8GB रैम अउर 128GB स्टोरेज अउर 12GB रैम 256GB स्टोरेज में लॉन्च कइल गइल बा जौने के कीमत क्रमश: 33,990 रुपया अउर 37,990 रुपया बा|
iQoo कुछुए दिन पहिले तीन नया स्मार्टफोन iQoo 9, iQoo 9 Pro अउर iQoo 9 SE स्मार्टफोन इंडिया में लॉन्च कइले रहल। जेमें से iQoo 9 SE 5G स्मार्टफोन के सेल आज से अमेजन अउर कंपनी के वेबसाइट पs सुरू हो गइल बा। iQoo 9 SE 5G स्मार्टफोन में रउआ के 120HZ के रिफ्रेशिंग रेट अउर AMOLED डिस्प्ले मिली| उहवें कंपनी एह स्मार्टफोन में 4500mAh के बैटरी पैक देहले बा जौन 66w के फ्लैश चार्जर के सपोर्ट करsला। एकरे अलावा iQoo 9 SE 5G स्मार्टफोन में कंपनी 12GB के रैम अउर Qualcomm Snapdragon 888 चिप सेट देहले बा। आई जानल जा iQoo 9 सीरीज के दूसरका स्मार्टफोन के अवेलेबिलिटी के बारे में….
- Dual Sim, 3G, 4G, 5G, VoLTE, Wi-Fi
- Snapdragon 888+, Octa Core, 2.9 GHz Processor
- 8 GB RAM, 128 GB inbuilt
- 4350 mAh Battery with Fast Charging
- 6.56 inches, 1080 x 2376 px, 120 Hz Display with Punch Hole
- 48 MP + 13 MP + 13 MP Triple Rear & 16 MP Front Camera
- Android v12
- No FM Radio


text:
सुशासन आ विकास के अनेके महत्वपूर्ण कसौटी पर कसला का बाद द संडे इंडीयन अबैकस मार्केट रिसर्च के कहना बा कि एनडीए शासित राज्य कांग्रेस शासित राज्यन से बढ़िया प्रदर्शन कइले बाड़ी स. देश के सगरी प्रमुख राज्यन के सूरते हाल जाने ला भइल एह जनमत सर्वेक्षण के रपट “स्टेट ऑफ द स्टे्टस” में ई नतीजा सामने आइल बा. जवना कसौटी पर राज्य सरकारन के काम कसल गइल ओहमें कुशल प्रशासन के मानक जइसे कि प्रशासनिक सुधार, सांप्रदायिक सौहार्द, ई गवर्नेंस, बालिका शिक्षा, औद्योगिकीकरण, कानून.व्यवस्था, सार्वजनिक वितरण प्रणाली, सार्वजनिक स्वास्थ्य सेवा, निवेश वगैरह शामिल रहे.
एह घरी एह तेरह राज्यन में से आठ गो में गैर कांग्रेसी सरकार बाड़ी स जवना में छह गो में एनडीए नेतृत्व वाली आ दू गो राज्यन, उड़ीसा आ तमिलनाडु, में क्रमशः बीजू जनता दल आ एआईडीएमके के सरकार बावे. एह सर्वेक्षण के नतीजा आ ओह से जुड़ल रपट विस्तार से द संडे इंडियन के नयका अंक में प्रकाशित कइल गइल बा. द संडे इंडियन दुनिया के अकेली पत्रिका हिय जवन एक साथ चौदह गो भाषा में छपेले आ ओह में से एगो भोजपुरियो हवे. भोजपुरी समाचार पत्रिका में एकर कवनो सानी नइखे आ एक तरह से भोजपुरी के एगो संस्करण निकाल के एकर प्रकाशक भोजपुरी के सम्मानित कइले बाड़े.
बतावल गइल बा कि संसद के बजट सत्र का बाद दिल्ली में एगो भव्य “स्टार स्टेट अवार्ड्स समारोह” के आयोजन कइल जाई.
द संडे इंडियन.अबैकस मार्केट रिसर्च के जनमत सर्वेक्षण में समहर विकास खातिर गुजरात के पहिला जगहा, निवेश मित्र राज्यन में हिमाचल प्रदेश के पहिला आ सबले प्रभावी जन वितरण प्रणाली खातिर छत्तीसगढ़ के माथ पर राखल गइल बा. दोसरा राज्यन में बिहार के कानून व्यवस्था में सुधार खातिर, मध्य प्रदेश के बालिका शिक्षा, कर्नाटक.के उच्च शिक्षा, उड़ीसा.के प्रशासनिक सुधार, तमिलनाडु के औद्योगिकीकरण, दिल्ली. के पर्यावरण जागरूकता, केरल.के सार्वजनिक स्वास्थ्य सेवा, राजस्थान.के पर्यटन, आंध्र प्रदेश के ई. गवर्नेंस अउर असम.के सांप्रदायिक सौहार्द खातिर माथ पर राखल गइल बा.
एह सर्वे खातिर अबैकस मार्केट रिसर्च टीम अलग अलग राज्यन से कुल 1200 लोग से सवाल कइलसि आ ओहसे मिलल जबाबन का आधार पर ई सूछी बनावल गइल बा.
(स्रोत अनुराधा प्रीतम)


text:
होलिका
होलिका हिंदू कथा में बर्णित एक ठो राक्षसी रहली जिनके दहन (जरवले) के घटना हिंदू तिहवार होली से जुड़ल बा। होलिका राक्षस राजा हिरण्यकश्यप के बहिन आ बिष्णु के भक्त प्रह्लाद के फूआ रहली। कथा के मोताबिक, होलिका के आगि से ना जरे के बरदान मिलल रहल। प्रहलाद बिष्णु के भक्त रहलें आ एही बात से नराज हिरण्यकश्यप अपनी बहिन होलिका से प्रहलाद के गोदी में ले के आगि में बइठ जाए के कहलें; बाकी बिष्णु के परभाव से होलिका जर गइली आ प्रहलाद बच गइलें।
एही उपलक्ष में होली के तिहुआर मनावे के कारण के रूप में देखल जाला।
कथासंपादन
हिरण्यकश्यप आ प्रहलाद के कथा भागवत पुराण में मिले ला।[1][2][3] कथा के मोताबिक हिरण्यकश्यप एक ठो असुर राजा रहलें। उनके भारी तपस्या के बाद ब्रह्मा से बरदान मिलल रहल की ऊ ना त केहू आदमी द्वारा मारल जइहें, ना जानवर द्वारा; ना जमीन पर ना आकास या पानी में; ना दिन में न रात में; न घर में ना बाहर; न अस्त्र (हाथ में ले के चलावल जाए वाला हथियार से न शस्त्र से आ एही कारण ऊ अपना के अमर मान के लोग पर अत्याचार करे लगलें। उनके लड़िका प्रहलाद, भक्त सुभाव के आ नीक बिचार के रहलें। प्रहलाद बिष्णु के भक्त रहलें आ एह बात से हिरण्यकश्यप के नाराजगी रहल।
प्रहलाद के मारे के कई बेर कोसिस करे के बाद ई तरीका निकालल गइल की प्रहलाद के फूआ होलिका उनके गोदी में ले के आगि में बइठ जायँ काहें की उनके आगि में ना जरे क बरदान रहल।
बाकी भइल एकर उलटा। बिष्णु के परभाव से होलिका खुद जर गइली आ प्रहलाद बच गइलेन।
होलिका दहनसंपादन
बाद के परंपरा में सम्मत फूँकल, जेकरा के भारत के ज्यादातर हिस्सा में होलिका दहन कहल जाला, एह कथा से जोड़ल जाला।[4]
इहो देखल जायसंपादन
संदर्भसंपादन
- ↑ Holi: Splashed with colors of friendship Hinduism Today, Hawaii (2011)
- ↑ Constance Jones, Holi, in J Gordon Melton (Editor), Religious Celebrations: An Encyclopedia of Holidays Festivals Solemn Observances and Spiritual Commemorations, ISBN 978-1598842067
- ↑ Wendy Doniger (Editor), Merriam-Webster's Encyclopedia of World Religions, जनवरी 2000, ISBN 978-0877790440, Merriam-Webster, page 455
- ↑ "The Evening of Bonfires,Holi Bonfire,Holi Bonfire Celebrations". Holifestival.org. Retrieved 2017-03-08.


text:
संपादक- मनोज भावुक
3 मार्च ह आज। दिन बुधवार ह। आजे राष्ट्रपति रामनाथ कोविंद दिल्ली के RR हॉस्पिटल में कोरोना वैक्सीन के पहिला डोज लेले हं। प्रधानमंत्री नरेंद्र मोदी, गृह मंत्री अमित शाह, रक्षा मंत्री राजनाथ सिंह, स्वास्थ्य मंत्री हर्षवर्धन, बिहार के मुख्यमंत्री नतीश कुमार, ओडिशा के मुख्यमंत्री नवीन पटनायक आ केंद्रीय मंत्री रविशंकर प्रसाद समेत कई गो नेता लोग अब तक टीका लगवा चुकल बा।
भारत में कोविड वैक्सीनेशन के दूसरा चरण एक मार्च से शुरू भइल ह। पहिला चरण के शुरुआत 16 जनवरी 2021 से भइल रहे। पहिला चरण में स्वास्थ्यकर्मियन यानी डॉक्टर, नर्स, पैरामेडिक्स आ स्वास्थ्य से जुड़ल लोग के साथही फ़्रंटलाइन वर्कर्स यानी पुलिसकर्मियन, पैरामिलिट्री फ़ोर्सेज आ सैन्यकर्मियन के भी टीका लगावल गइल। दूसरा चरण में 60 साल से ज़्यादा उम्र वाला लोग आ कवनो गंभीर बीमारी से जूझ रहल 45 साल से अधिक उम्र के लोग के वैक्सीन दीहल जाता।
भारत में कोविड-19 से बचाव खातिर दू गो वैक्सीन लगावल जा रहल बा, जेकरा के ड्रग कंट्रोलर जनरल ऑफ़ इंडिया (डीसीजीआई) अनुमति देले बा। ई दूनू वैक्सीन बा- कोविशील्ड और कोवैक्सीन। कोविशील्ड जहां असल में ऑक्सफ़ोर्ड-एस्ट्राज़ेनेका के संस्करण बा उहवें कोवैक्सीन पूरा तरह से भारत के आपन वैक्सीन बा जेकरा के 'स्वदेशी वैक्सीन' भी कहल जा रहल बा। कोविशील्ड के भारत में सीरम इंस्टिट्यूट ऑफ़ इंडिया कंपनी बनवले बा। उहवें, कोवैक्सीन के हैदराबाद स्थित भारत बायोटेक कंपनी आ इंडियन काउंसिल ऑफ़ मेडिकल रिसर्च (आईसीएमआर) मिलके बनवले बा।
वैक्सीन के अइला से लोग में कोरोना के खौफ़ भलहीं कम भइल बा बाकिर कोरोना के आग अभी बुताइल नइखे। देश में कोरोना के मामला लगातार बढ़ते जा रहल बा। एहू में महाराष्ट्र के हालात सबसे ख़राब बा। बुझ जाईं जे इहाँ पिछला 24 घंटा में रिकॉर्ड 9855 कोरोना के मामला सामने आइल बा। ई आंकड़ा पिछला 136 दिन में सबसे ज्यादा बा। एकरा पहिले इहाँ 18 अक्टूबर के 9060 मामला रहे।
अब तक देश में 1 करोड़ 11 लाख 39 हजार से ज्यादा लोग संक्रमण के चपेट में आ चुकल बाड़न, जवना में 1 करोड़ 8 लाख लोग ठीको हो चुकल बाड़न, जबकि 1 लाख 57 हजार 385 मरीजन के मौत हो गइल। 1 लाख 67 हजार 183 मरीज के अभी इलाज चलता। ई डेटा हम डेरवावे खातिर ना, सचेत रहे खातिर आ सावधानी बरते खातिर दे तानी।
पिछला साल मार्चे में कोरोना के चलते लॉकडाउन के सिलसिला शुरू भइल। आदमी जे सोशल रहे, सोशल डिस्टेंसिंग बनावे लागल। लोग कंगारू लेखां लइका-बच्चा के करेजा से सटले मुंबई-दिल्ली से पैदले गाँवे भागे लागल। मुँह प जाबी (मास्क) लगा के जरूरतमंद के पूड़ी-तरकारी बँटाये लागल। जे जहाँ फँसल ओही जी भगवान के गोहरावे लागल। गाय अलगे हँकरsतिया, बछरू अलगे। रोज़ी-रोजगार गइल। चैन-सुख गइल। सगरो दहशत पसरे लागल।
तब बहुत लोग अपना इम्यून सिस्टम के साथे अपना मनो के मजबूत कइलस। समय देके अपना रिश्ता के मजबूत कइलस। गाँव-घर के महत्व समझलस। एह में वर्क फ्रॉम होम के सफल प्रयोग भइल। वर्चुअल सेट प कई गो इजाद भइल। नया-नया चैनल खुलल। लइकन के पढ़ाई-लिखाई सब वर्चुअल सेट प।
जब उथल-पुथल होला त कुछ ना कुछ नया होला। कोरोनो काल में भइल। कोरोना काल काल बन के आइल। एह महामारी के विश्वयुद्ध से भयंकर त्रासदी बतावल गइल। लोग-बाग़ तरह-तरह के अनुभव से गुजरल आ ओकरा के लिखल। भोजपुरी जंक्शन ओही लिखलका के एगो संग्रह के रूप में प्रस्तुत करत बा ताकि सनद रहे।
कोरोना काल में लगभग हरेक अंक में कोरोना पर कुछ ना कुछ छपत रहल- आलेख के रूप में, रिपोर्ट के रूप में, हास्य-व्यंग्य के रूप में, सुझाव-सलाह के रूप में, समीक्षा के रूप में, गीत-ग़ज़ल, कविता के रूप में, स्थायी स्तम्भ सुनीं सभे भा संपादकीय का रूप में। हर महिना में कोरोना के अलग-अलग मिजाज रहल आ ओही हिसाब से ओकर असर रहल।
ओह मिजाज आ असर के सहेज के हम एगो सौगात के रूप में ई अंक रउरा लोग के सउंपत बानी, आवे वाला पीढ़ी के ई बतावे खातिर कि हिम्मत, धीरज आ बुद्धिमानी से मुश्किल से मुश्किल समय के पार कइल जा सकेला।


text:
मरदन के शेविंग ब्लेड के प्रचार करावे खातिर कवनो अदकारा के भारी भरकम रकम दिहल जाव त चउँकल लाजमी बा. बाकिर अइसने कर देखवले बाड़ी भोजपुरी डांसिंग क्वीन सीमा सिंह. सीमा सिंह शेविंग ब्लेड बनावे वाली कंपनी जेलेट खातिर यूपी आ बिहार में प्रमोशन शो करीहें. एह खातिर सीमा सिंह के भारी भरकम रकम मिलल बा. ई पहिला बेर होखे जात बा कि कवनो अदाकारा शेविंग ब्लेड के प्रमोशन करे निकलीहें. पिछला दिने जब डांसिंग क्वीन सीमा सिंह एह कंपनी के दू गो खास शो बिहार के देवघर में कइली त हर तरह उनुका डांस के चरचा होखे लागल.
सीमा सिहं एह प्रचार शो के आफर पा के चकित रहली, बाकिर सकार लिहली. अब सौ से बेसी फिलिम कर चुकल सीमा सिंह के एह उपलब्धि खातिर उनुका बधाई मिलत बा.
(शशिकांत सिंह के रपट से)


text:
राम भजन ए पहुना ए ही मिथिले में रहु ना भजन लिरिक्स
स्वर – मैथिलि ठाकुर।
ए पहुना ए ही मिथिले में रहु ना,
जउने सुख बा ससुरारी में,
तउने सुखवा कहूं ना,
ऐ पहुना ए ही मिथिले में रहु ना।।
रोज सवेरे उबटन मलके,
इत्तर से नहवाइब,
एक महीना के भीतर,
करिया से गोर बनाइब,
झूठ कहत ना बानी तनिको,
मौका एगो देहु ना,
ऐ पहुना ए ही मिथिले में रहु ना।।
नित नवीन मन भावन व्यंजन,
परसब कंचन थारी,
स्वाद भूख बढ़ि जाई,
सुनि सारी सरहज की गारी,
बार-बार हम करब चिरौरी,
औरी कुछ ही लेहू ना,
ऐ पहुना ए ही मिथिले में रहु ना।।
कमला विमला दूधमती में,
झिझरी खूब खेलाईब,
सावन में कजरी गा गा के,
झूला रोज झुलाईब,
पवन देव से करब निहोरा,
हउले- हउले बहु ना,
ऐ पहुना ए ही मिथिले में रहु ना।।
हमरे निहोरा रघुनंदन से,
माने या ना माने,
पर ससुरारी के नाते,
परताप को आपन जाने,
या मिथिले में रहि जाइयो या,
संग अपने रख लेहु ना,
ऐ पहुना ए ही मिथिले में रहु ना।।
ए पहुना ए ही मिथिले में रहु ना,
जो आनंद विदेह नगर में,
देह नगर में कहुं ना,
ऐ पहुना ए ही मिथिले में रहु ना।।


text:
झारखंड : अवैध शराब के कारोबार रोके खातिर लागी ट्रैक एंड ट्रेस सिस्टम
झारखंड में शराब के अवैध कारोबार पर रोक के लिए ट्रैक एंड ट्रेस सिस्टम होगा लागू
राज्य में शराब के भंडारण अउर निकासी खातिर ट्रैक एवं ट्रेस आधारित इलेक्ट्रॉनिक सप्लाई चेन मैनेजमेंट सिस्टम ईसीएमएस के माध्यम से कइल जाई| उत्पाद विभाग एकर तैयारी कs रहल बा| एकरे तहत केंद्रीयकृत सेंटर से संचालित सीसीटीवी अउर बूथ बैरीयिर के माध्यम से निगरानी कइल जाई| जेसे राज्य में कौनो तरे के अवैध शराब के संचयन अउर बिक्री पs रोक लागी| एह काम के संदर्भ में विभाग ट्रैक एंड ट्रेस प्रणाली के तहत शराब भंडारान अउर थोक विक्रेता लोग के स्कंधों के लेखा-जोखा अउर ऑनलाइन रियल टाइम आधार पs निगरानी सुनिश्चित कइले खातिर विभाग टेंडर प्रक्रिया के माध्यम से क्यू आर कोड बेस्ड होलोग्राम आधारित ट्रैक एंड ट्रेस प्रणाली व्यवस्था लागू करे खातिर एजेंसी के कार्यादेसो दे देहले बा| उहवें, आधारभूत संरचना खातिर संबंधित एजेंसियो के कार्यादेश देहल जा चुकल बा| जल्दिए सारी प्रक्रिया पूरा कs के शराब के पूरे कारोबार के निगरानी कई आइटी टूल के जरिये कइल जाई|
साभार – न्यूज विंग्स


text:
काल्हु बिहार के मुख्यमंत्री नीतीश कुमार के माता परमेश्वरी देवी के निधन मुख्यमंत्री का सरकारी आवास पर हो गइल. ऊ ढेर दिन से बीमार चलत रही आ कुछ दिन पहिले इन्दिरा गाँधी इन्स्टिच्यूट आफ कार्डियोलाजी में भरती रही. ओहिजा से उनका कहला पर घरे ले आइल गइल आ ओहिजे इलाज चलत रहुवे. काल्हु जब नीतीश कुमार नया साल के बधाई देत लेत रहुवन तबही महतारी के तबियत बिगड़े के खबर मिलल. आनन फानन में डाक्टर बोलवाल गइलें बाकिर विधि का विधान का आगे सभके हारही के पड़ेला. परमेश्वरी देवी ९२ साल के रहुवी. आज उनकर पार्थिव शरीर बख्तियारपुर ले जाइल जहाँ अन्तिम दर्शन का बाद फेर पटना ले आ के दीघा घाट पर अन्तिम संस्कार करावल जाई.
भोजपुरी सिने स्टार मनोज तिवारी एह अवसर पर आपन दुख जतवले बाड़न.


text:
भोजपुरी सुपरस्टार दिनेशलाल यादव ‘निरहुआ’ के पचासवीं फिलिम ‘निरहुआ हिन्दुस्तानी’ के धूम एह घरी सगरी बिहार में मचल बा. पिचला हफ्ता बिहार के पचास गो सिनेमाघरन में ऐतिहासिक ओपनिंग लेत रिलीज भइल एह फिलिम ‘निरहुआ हिन्दुस्तानी’ के हर वर्ग के दर्शक बहुते पसंद करत बाड़े. फिलिम के हर सीन आ गाना प दर्शकन के बढ़िया रिस्पान्स मिलत बा.
निरहुआ इंटरटेनमेंट प्रा० लि० अउर राहुल खान प्रोडक्शन के प्रस्तुति आ निर्माता प्रवेशलाल यादव अउर राहुल खान के एह फिलिम के निर्देशन सतीश जैन कइले बाड़न. एह में निरहुआ के शानदार अभिनय आ एक्शन के दर्शक बहुते पसंद करत बाड़े. एह फिलिम में निरहुआ के नायिका बन के एगो नया तारिका आम्रपाली आइल बाड़ी.
‘निरहुआ हिन्दुस्तानी’ फिलिम वीणा (पटना), पायल (मोतिहारी), आर.डी. (सीतामढ़ी), श्याम (मुजफ्फरपुर), गणेश (हाजीपुर), दरबार (सीवान), जनता (गोपालगंज), दीपम (घोड़ासहन), दुर्गा (सुगौली) समेत दू दर्जन सेंटरन पर शानदार व्यवसाय करत बिया. एकरा प्रमोशन में निरहुआ एह घरी बिहार के दौरा करत बाड़न. दर्शक निरहुआ के क्रेज में ‘हर हर निरहुआ, घर घर निरहुआ’ के नारा लगावत बाड़े. दुसरको हफ्ता में निकहा कलेक्शन बिटोरात बा.
‘निरहुआ हिन्दुस्तानी’ के एह सफलता खातिर निरहुआ के ढेरहन शुभकामना!
(प्रशांत-निशांत)


text:
यू ट्यूब पर 13 करोड़ 5 लाख 67 हजार बार से अधिका बेर देखल गइल एह फिल्मी वीडियो के 70 हजार लोग नापसन्द कइले बा. बाकिर एही गाना के 2 लाख 42 हजार लोग पसन्दो कइले बा. भोजपुरी गीत गवनई का बारे में एकरा के महज एगो उदाहरण का रुप में देखीं त भोजपुरी गवनई के लोकप्रियता लाजवाब आ एही चलते उहो लोग भोजपुरी सिनेमा बनावे में लागल बा जिनका भोजपुरी के इचिको ज्ञान नइखे. काहे कि ओह लोग के बस पइसा कमाए के बा, जवने से भेंटाव. आ कुछ लोग के नापसन्दगी का जवाब में अगर ओह से तिगुना लोग पसन्द करत होखे त ई एगो बढ़िया बिजनेस मानले जाई, जेकरा शिकायत होखे से करत रहो.
हालांकि अगर भोजपुरी के तथाकथित अश्लीलता भा फूहड़पन के विरोध करे वाला लोग अगर अपना उर्जा के इस्तेमाल भोजपुरी में साफ सुथरा कलात्मक फिलिम बनावे, गीत गवनई के वीडियो बनवावे में लगाइत त ओहू लोग के फायदा रहीत आ भोजपुरिओ के कल्याण हो सकत रहुवे. बाकिर सिरजे में मेहनत लागेला, ओकरा के बढ़ावे में धन लागेला. जबकि कवनो बात के आलोचना करे में कुछ लगबो ना करे आ प्रचार फोकट में भेंटा जाला.
भोजपुरी के पहिलका वेबसाइट बना के आ ओकरा के आजु ले चलावत जाए में कतना मेहनत करे के पड़ेला, कतना धन खरचा होखत बा एहसे केहू के मतलब ना रहे. मतलब रहेला कि हम कल्पना के, भोजपुरी सिनेमा के कूड़ा कबाड़ो के प्रचार करेनी. हम जानल चाहब कि भोजपुरी के कवन संस्था, कवन पत्र पत्रिका अइसन बा जवना के हम बढ़ावा ना देनी. आ इहो जानल चाहब कि कतना भोजपुरी संस्था बाड़ी सँ जे अँजोरिया आ अउरिओ वेबसाइटन से संपर्क करेला अपना संस्था के गतिविधि बतावे बढ़ावे ला. भोजपुरी ला अभियान चलावे वाला लोग सही मायने में भोजपुरी के कतना इस्तेमाल करेला आ ओकरा के कतना मान देबेला. अधिकतर लोग त एक पन्ना के आपन प्रेस विज्ञप्तिओ हिन्दी में लिख भेजेला. ओकरो के भोजपुरी अनुवाद करे के फुरसत ना रहे भा कहीं कि जरुरत ना बुझाव.
अब चलीं आ एह गाना के सुनी आ ओकरा बाद आपन टिप्पणी लिख मारीं.
यू ट्यूब पर ई गाना 8 मई 2016 के डालल गइल रहे. गाना पर डान्स काजल राघवानी आ पवन सिंह के बा. आवाज पवन सिंह आ प्रियंका सिंह के ह. गीतकार हउवें आजाद सिंह आ संगीत दिहले बाड़ें मधुकर आनन्द.
वसुन्धरा मोशन पिक्चर्स का बैनर में बनल एह फिलिम – भोजपुरिया राजा – के निर्माता सुधीर सिंह, सह निर्माता संदीप सिंह आ निर्देशत सुजीत कुमार सिंह हउवें. नृत्य संयोजन रामदेवन के कइल ह.
वर्ल्डवाइड रिकॉर्ड्स आ आदि शक्ति एकर आडियो वीडियो जारी कइले बाड़ें.
यू ट्यूब पर 13 करोड़ 5 लाख 67 हजार बार से अधिका बेर देखल गइल एह फिल्मी वीडियो के 70 हजार लोग नापसन्द कइले बा. बाकिर एही गाना के 2 लाख 42 हजार लोग पसन्दो कइले बा. भोजपुरी गीत गवनई का बारे में एकरा के महज एगो उदाहरण का रुप में देखीं त भोजपुरी गवनई के लोकप्रियता लाजवाब आ एही चलते उहो लोग भोजपुरी सिनेमा बनावे में लागल बा जिनका भोजपुरी के इचिको ज्ञान नइखे. काहे कि ओह लोग के बस पइसा कमाए के बा, जवने से भेंटाव. आ कुछ लोग के नापसन्दगी का जवाब में अगर ओह से तिगुना लोग पसन्द करत होखे त ई एगो बढ़िया बिजनेस मानले जाई, जेकरा शिकायत होखे से करत रहो.


text:
– डा॰ जनार्दन सिंह
“भोजपुरी समाज के धरती आ लोग” ई अइसन विषय बा कि केतनो आ कुछउ लिखाई त उ समुन्दर के सामने एगो छोटहन नदिये रही. काहे कि जन साधारण अपना भावोद्गार के सामूहिक अभिव्यक्ति के परम्परा से उद्भूत बा, लोक गीत, लोकगाथा, लोककथा, लोकोक्ति अउर लोक नाट्यपरम्परा. ई सबके अभिजातवर्ग के संस्कारित, सुसंस्कृत आ परिमार्जित दिव्य अभिव्यक्ति के श्रेष्ठ आ श्रेयस्कर सिद्ध करे खातिर उनके शिष्ट साहित्य के संज्ञा दिहल गइल. वेद यदि भारत में सबले पुरान उपलब्ध मानवीय भावना के सृजन के प्रमाण ह त ओकरा पहिलहू परम्परा से बोलल, सुनल, गावल, बजावल, नाचल आ सोचे के परम्परा रहल होई. एही सोच के आगे बढ़ावत लोक साहित्य मर्मज्ञ भाषा शास्त्री अउर विद्वान लोग लोक साहित्य के परिभाषित कइले बा.
भोजपुरी के विदेशी भाषा शास्त्री ग्रियर्सन आ स्वदेशी विद्वान सुनीति कुमार चटर्जी, डॉ॰ धीरेन्द्र वर्मा, डॉ॰ उदय नारायण तिवारी वगैरह लोग भोजपुरी के असली सोन्ह माटी भारत के पूर्वी उत्तर प्रदेश के वाराणसी (काशी), बलिया, गाजीपुर, मिर्जापुर, सोनभद्र, गाजीपुर, चन्दौली, संतकबीर नगर, संतरविदास नगर, आजमगढ़, मऊ, जौनपुर, गोरखपुर, देवरिया, कुशीनगर, महाराजगंज, सिद्धार्थनगर, बस्ती आ पश्चिमोत्तर बिहार के सीवान, छपरा (सारण), गोपालगंज, पूर्वी चम्पारण, पश्चिमी चम्पारण, रोहतास, कैमूर, बक्सर, भोजपुर, मध्य प्रदेश के सीधी, जसपुर, आ छत्तीसगढ़ के सरगुजा का साथही नेपाल आ झारखंड के कुछ क्षेत्रन में मनले बा. एही माटी के लोग फिजी, मारीशस, सूरीनाम, त्रिनिदाद आ टोबेगो, ब्रिटिश गुयाना, जमाइका, नीदरलैण्ड, दक्षिण अफ्रीका, थाइलैण्ड आदि देशन में मजदूरी करे गइल. आज ओहु देशन में लोग अपना माटी के संस्कार के ऊँचा उठा दिहले बा. ई धीरे-धीरे एगो अन्तर्राष्ट्रीय भाषा के रूपो धर रहल बा. भोजपुरी भाषा दुनिया में एगो जुझारू, श्रमजीवी प्रतिभा सम्पन्न, स्वाभिमान, पौरूषेय, सदाचारियन के भाषा के रूप में प्रतिष्ठित बा.
वेद, उपनिषदन आ पुराणन में भारत के इतिहास में जवना भोज के उल्लेख बा आ जेकरा पौरूष के पराक्रम से अनादिकाल से आक्रमणकारियन के खदेड़ल जात रहल बा उ शूरवीर, पराक्रमी, जीवट, जिजिविसा मेधा खातिर याद कइल जाला ओहि में भोजपुरी अपराजेय लोगन के भाषा ह.
अब देखी 21वीं सदी में जवन दोसरका दशक हमन के जियतानी जा उहवां बहुते कुछ बदलावो हो गइल बा. इहवां प्रसंगवश बतावे के चाहतानी कि हम भोजपुरी के संरक्षण आ संवर्धन के बातो कर रहल बानी. एगो अउर बात कइल प्रासंगिक होखी कि जवना तरह से कवनो आदमी के लिंग, जाति, क्षेत्र आ वंश ओकरा चाहला से ना मिलेला, आ ओकरा बादो बुद्धिमानी इहे बा कि ओकरा मिलल ए सब चीज के जिनगी भर निभावे के चाहीं. एहसे भाषो महतारी का दूध के साथही आवेला. विकास खातिर रउआ दुनिया के सगरो भाषा के विद्धान बनी बाकिर अपना मातृभाषा के बुनियाद भुलइला के कवनो समझौता ना होखे के चाहीं.
काहे कि अभी हाल के संसद सत्र में भाजपा सांसद कप्तान सिंह सोलंकी के पूछल प्रश्न के जवाब में मानव संसाधन विकास राज्य मंत्री डॉ॰ पूरनदेश्वरी जी कहलन कि देश में नौ गो भाषा पूर्ण रूप से मर चुकल बा अउर 103 गो भाषा के लुप्त होखे के खतरा मंडराता. एतने नाहीं, यूनेस्कों एटलस ऑफ वर्ल्ड लैग्वेंजिस ऑफ ट्रेंजर के हवाला से कहलन कि 84 गो अइसन भाषा बा जवना के बोले वाला के संख्या लगातार कम हो रहल बा. भाषा कवनो होखे, जब ओकरा के बोलल आ लिखल-पढ़ल ना जाई त ओकर हश्र का होई ? एह आंकड़ा से समुझल जा सकऽता.
“भोजपुरिया अमन पत्रिका” के 9वां अंक में “भोजपुरी समाज के धरती आ लोग” के बारे में गोरखपुर विश्वविद्यालय के वाणिज्य विभाग के उपाचार्य आ भोजपुरी के संरक्षण आ संवर्द्धन पर प्रउत गंवेषणा खातिर एगो शोध पर आधारित लेख विद्धान लोगन के प्रतिक्रिया जनला के बाद पुस्तक के रूप में प्रकाशित करे के योजना बहुत पहिले बनवले रहलन बाकिर बाद में ऊ ठंडा गइल. अगिला अंक में बाकी बातन के प्रकाशन होखे जा रहल बा आ क्रमशः शोधार्थी लोगन से एह लेख के आगे बढ़ावे खातिर सहयोग मांगल जा रहल बा. देखी जवन लखनऊ में राष्ट्रीय पुस्तक मेला लागल रहल ह एहमें भोजपुरी, अवधी, ब्रज, मैथिली, बुन्देली, बघेली कवनो भाषा के कहीं बुक स्टाल ना रहल. ई देखिके बड़ा दुख लागल.
अँजोरिया डाट काम के सम्पादक आ सगरी भोजपुरी वेबसाइटन से लिहले सगरी भोजपुरी मीडिया के सम्पादक, लेखक, महोदय, श्रीमान लोग से निहोरा बा कि अब देर ना क के भारत के कवनों शहर बाजार में पुस्तक मेला बुक फेयर लागे त सस्ता साहित्य नो लास, नो प्रोफीट के सिद्धान्त पर भोजपुरी पुस्तक पत्रिका जवन भी होखे ओकर स्टाल लगवा के प्रचार प्रसार करीं सभे.
अंत में इहे कहब कि भोजपुरी समाज धरती एतना समृद्ध सर्वसम्पन सर्वशक्तिशाली बा कि ओह पर कुछऊ लिखाई ऊँट के मुंह में जीरे कहाई. काहे कि नवको पीढ़ी में ओतने जोश बा जेतना पुरानका में रहे. धान के दाम धान के खेत में ना लागेला आ ऊँखी के दाम ऊँखी के खेत में ना लागेला. ऊ लमहरा जब बाजार में चीनी आ चाउर बनेला त महंगा बेचाला. एहसे भोजपुरी के दाम भोजपुरी क्षेत्र के बाहरा ढेर लागेला. ओकर संत, महंत, वैज्ञानिक, दार्शनिक जेही सात समुंदर पार जाला अबहियो अपना क्षेत्र में टॉप कर जात बा.
डा० जनार्दन सिंह
संपादक,
भोजपुरिया अमन,
मकान न० ३८७/१ रामगुलाम टोला (पूर्वी)
शास्त्री नगर, जनपद देवरिया, (उ० प्र०)
मोबाइल: 09793939850,9695325051
Email: bhoj.aman@gmail.com


text:
भोजपुरी सिनेमा के सबसे प्रिय माई पुष्पा वर्मा विशाखापट्टनम से लवटी आइल बाड़ी. ओहिजा ऊ दिनेशलाल यादव निरहुआ के फिल्म “निरहुआ मेल” के शूटिंग में गइल रही. एह फिल्म में ऊ निरहुआ के माई बनल बाड़ी आ पाखी हेगडे उनुकर पतोहु. भोजपुरी के सगरी सुपरस्टारन के माई बन चुकल बाड़ी पुष्पा वर्मा. पिछला साल के सबले बेसी चर्चित फिल्म “देवरा बड़ा सतावेला” में ऊ रविकिशन अउर पवन सिंह के महतारी बनल रही त “अपने पराये” में मनोज तिवारी के महतारी आ “सात सहेलियां” में निरहुआ के. अब पुष्पा वर्मा छोटको परदा पर आ रहल बाड़ी. बँटवारा का त्रासदी पर बनल हिंदी धारावाहिक “एक आंगन के हो गए दो” में ऊ माई के जीवंत किरदार कर रहल बाड़ी. ई धारावाहिक दूरदर्शन पर देखावल जा रहल बा. राजकुमार पांडेय के फिलिम “मैं नागिन तूं नगीना” में पुष्पा जी के दमदार भूमिका बा. राजकुमार पाण्डे का हर फिलिम में ऊ रहेली काहे कि पांडेय जी के कहना बा कि पुष्पा जी के मौजूदगी उनुका खातिर हमेशा शुभ रहेला आ फिल्म हिट रहेले.
(स्रोत – उमेश सिंह चन्देल)


text:
– पाण्डेय हरिराम
पिछला कुछ दिन से संसद में कामकाज ठप्प होत रहत बा तबहियो पहिले नाम खातिर बाकिर कुछ ना कुछ काम काज हो जात रहुवे. बाकिर आजु मंगल का दिने त अइसन लागल कि बईठक शुरु भइल आ स्थगित हो गइल. विपक्ष संसद के चलही ना दिहलसि. संसद चलावे देबे खातिर प्रणव मुखर्जी के बोलावल सर्वदलीय बईठको बेकार हो गइल. विपक्ष के मनावे खातिर प्रधानमंत्री 2 जी घोटाले के कई स्तर पर जांच के हुक्म दे दिहलन. इहाँ तक कि लोक लेखा समिति के जांचो बइठा दिहलन. बाकिर विपक्षी दल संयुक्त संसदीय दल से कम में माने के तइयार नइखन आ ऊ लोग सरकार के हर कोशिश पर पानी फेर देत बा.
विपक्ष के हरकत देख के इहे बुझात बा कि ओकरा संसद के कार्यवाही चले देबे भा 2 जी घोटाले के जाँच से कवनो लेना देना नइखे, बलुक ऊ त बस सरकार के बेसी से बेसी फजीहत करके अधिका से अधिका राजनीतिक लाभ लिहल चाहत बा. भारत बिना कामकाज के संसद के चलावे में होखे वाला खरचा ना उठा सके बाकिर एह बाति खातिर कवनो एगो सांसद के दोषी ना बतावल जा सके. संसद में बवाल करे के त लागत बा रिवाजे चल पड़ल बा. एक तरफ कुछ सांसद बाड़न जे केहू के बोले ना देबे पर भिड़ल बाड़े त दोसरा तरफ कुछ अइसनो सांसद बाड़न, भलहीं ओह लोग के गिनती अँगुरी पर गिने लायक होखे, जे बहुते निमन निमन कामकाजी बाति करेलें. अब अगर दुनु के “क्रिटीकली अनालाइज” करीं त अइसन ना लागी कि संसद के कार्यवाही फेर से शुरु ना कइल जा सके. शर्त अतने बा कि दुनु तरफ के लोग अइसन करल चाहे.
एह मामिला में एगो सुझाव हो सकता कि दुनु फरीक के चुनिंदा लोग बइठ के “लोक लेखा समिति” आ “संसदीय जांच समिति” के गुण दोष उपयोगिता पर बात कर के तय कर लेसु कि कवन बढ़िया रही आ ओकरे के जाँच के जिम्मा सँउप के काम शुरु करें.
कम से कम संसद पर गरीब करदाता के पइसा खरच होखला के उपयोग त होखे. इहो हो सकेला कि कहियो दिन भर एही पर बहस करा लिहल जाव आ जवन फैसला सामने आवे ओही हिसाब से आगा बढ़ल जाव.
हालांकि ई मसला अइसन नइखे कि आनन-फानन में सुलझा लिहल जाय बाकिर संसद के काम त करही दिहल जा सकेला. अगर संसद में सरकार के लेके विपक्ष मुखर बा त ई सरकारे के जिम्मेदारी बनेला कि ऊ अइसनका माहौल बनावे कि काम फेर से शुरु हो सके. ना त ई इतिहास में दर्ज होत घटना ह आ इतिहासकार एकरा के नकारात्मको नजरिया से पेश कर सकेलें आ लोकतंत्र पर सवाल उठा सकेलें.
पाण्डेय हरिराम जी कोलकाता से प्रकाशित होखे वाला लोकप्रिय हिन्दी अखबार “सन्मार्ग” के संपादक हईं आ ई लेख उहाँ का अपना ब्लॉग पर हिन्दी में लिखले बानी. अँजोरिया के नीति हमेशा से रहल बा कि दोसरा भाषा में लिखल सामग्री के भोजपुरी अनुवाद समय समय पर पाठकन के परोसल जाव आ ओहि नीति का तहत इहो लेख दिहल जा रहल बा.अनुवाद के अशुद्धि खातिर अँजोरिये जिम्मेवार होखी.


text:
अमीना मुवी क्रिएशन के बैनर तले बने जात भोजपुरी फिल्म ‘प्रोडक्शन नं.2’ खातिर अभिजीत पहिला बेर कवनो भोजपुरी गाना के आपन आवाज दिहलन. रिकार्डिंग ए.बी. स्टुडियो, चार बंगला, म्हाड़ा में भइल. निर्माता सलीम अंसारी बतवले कि अभिजीत के ई गाना बेहद पसंद आइल. गाना के बोल हवे ‘मोरे बालम हो आवऽ चली चाँद के पार’. ई गीत हीर-रांझा, लैला-मजनू, रोमियो-जूलिएट जइसन प्रेमियन के दरद भरल कहानी ह. एह गाना के गावत घरी अभिजीत के आँखिन में लोर भर आइल.
गाना खत्म होखते अभिजीत निर्माता सलीम अंसारी के कान्ह पर हाथ रखत कहलन कि हमरा मालूम ना रहल कि भोजपुरी में अतना बढ़िया गाना बनेला. अबहीं ले त हम भद्दा फूहड़ जान के गावे से मना कर देत रहीं. बाकिर एह गाना के गवला का बाद हमरा बुझाइल कि भोजपुरियों में दम बा.
एह फिल्म के संगीतकार हउवें रविन्द्र खारे आ निर्देशक रुपेन्द्र वर्मा. बाकी कलाकारन के चुने के काम चलत बा.
(दिनेश यादव के रपट से)


text:
जयपुर ग्रेटर नगर निगम के वार्ड नंबर 36 कृष्णा कॉलोनी शहीद मेजर आलोक मथुर पार्क झोटवाड़ा जयपुर के शुक्रवार को राधा कृष्ण शिव मंदिर समिति द्वारा राधा कृष्ण, ठाकुर जी , हनुमान जी , राम सीता की मूर्ति स्थापना की गई।
मंदिर समिति के सभी महिलाएं, मंदिर समिति के अध्यक्ष एमपी यादव कोषाध्यक्ष रघु यादव, महासचिव जवान सिंह , राजेंद्र शर्मा, प्रदीप माहेश्वरी, हनुमान गुप्ता, डॉक्टर संजीव यादव , अमित पारीक,रमेश बोहरा,जोशी जी, महिला शक्ति वीणा यादव, सवपना शर्मा , कमलेश यादव, सुमन यादव, पुजा लड्डा ,अनिता पारीक,वार्ड नंबर 36 के जनप्रतिनिधि कांग्रेस के पार्षद प्रत्याशी अजय सैनी ने भी इस आयोजन में शिरकत की।


text:
प्राग फिल्म्स के बैनर तले बनल निर्माता शोभा स्वराज आ एडीटर-निर्देशक पी. राजकुमार के भोजपुरी फिल्म ‘लल्लू बिहारी‘ सेंसर का लगे भेजाए वाला बा जहवाँ से लवटला का बाद एकरा के जल्दिए सभ जगहा रिलीज कइल जाई.
एह फिलिम के कहानी एगो अइसन दबंग ठाकुर प्रताप सिंह के बा जेकर चारो ओर बोलबाला बा आ जे अपना दबंगई के चलते गांव वालन पर बहुते जुल्म करऽता. अपना दबंगई में ऊ एगो किसान राम सिंह के हत्या करवा देता. राम सिंह के हत्या के बाद ओकर पत्नी आ बेटा लल्लू अकेले रह जातारें. ठाकुर के बड़का बेटा बिहारी सिंह के जब पता चलऽता कि ओकर बाप राम सिंह के हत्या करववले बाड़ें त ऊ राम सिंह के बेवा रुक्मिणी आ बेटा लल्लू के मदद करे लागऽता. धीरे-धीरे लल्लू आ बिहारी के बीच दोस्ती हो जाता. ठाकुर प्रताप सिंह के ई दोस्ती पसंद नइखे से ऊ एह दोस्ती के तूड़वावे के बहुते कोशिश करता बाकिर सफल नइखे हो पावत. लेकिन जब लल्लू के पता चलऽता बिहारी सिंह के बापे ओकरा बाप के क़ातिल ह तब का होता? एकर अंदाजा फिलिम देखले पर लागी. एह कहानी में बहुते ट्विस्ट बा.
कथा-पटकथा राजीव झा के, संगीत बैजू बंशी के, गीत संजय स्नेही, अमित सिंह अउर डॉ. अशोक सिन्हा के, कोरियोग्राफर माधव सिंह राठौर आ अनिल राज, एक्शन संजय-अनिल के, कैमरामैन राज खिलनानी अउर लाला, आ सह-निर्माता भूषण सिंह हउवें. फिल्म में राकेश पाण्डे, बबलू सिंह, आलोक, शुभम सिंह, तनुश्री, रेखा भंडारी, प्रीति शर्मा, रासराज आ आइटम डांस में अंशु तिवारी बाड़ी.
(समरजीत)


text:
- SHARE
-
-
-
-
हाजीपुर | सेना में भर्ती की नई अग्निपथ योजना के विरोध में हुए धरना प्रदर्शन के कारण पूर्व-मध्य रेलवे (ईसीआर) की स्थगित ट्रेनों में से लंबी दूरी की 58 रेलगाड़यिों का परिचालन आज से शुरू हो गया। ईसीआर के मुख्य जनसंपर्क अधिकारी वीरेंद्र कुमार ने मंगलवार को बताया कि धरना प्रदर्शन के दौरान सुरक्षा कारणों से स्थगित ट्रेनों में से लंबी दूरी की 58 रेलगाड़यिों का परिचालन 21 जून 2022 से शुरू कर दिया गया है। इनमें पंडित दीनदयाल उपाध्याय रेल मंडल की दो, सोनपुर मंडल की पांच, समस्तीपुर मंडल की 14, दानापुर मंडल की 24 और धनबाद मंडल की 13 ट्रेनें शामिल हैं।
श्री कुमार ने बताया कि पंडित दीनदयाल उपाध्याय रेल मंडल से चलने वाली महाबोधि एक्सप्रेस, गया-हावड़ा एक्सप्रेस, सोनपुर मंडल से सप्तक्रांति एक्सप्रेस, मुजफ्फरपुर-हावड़ा एक्सप्रेस, अवध एक्सप्रेस, बरौनी-अहमदाबाद एक्सप्रेस एवं बरौनी-लखनऊ एक्सप्रेस, समस्तीपुर मंडल से सहरसा-नई दिल्ली क्लोन एक्सप्रेस, दरभंगा-नई दिल्ली क्लोन एक्सप्रेस, वैशाली एक्सप्रेस, सत्याग्रह एक्सप्रेस, बिहार संपर्क क्रांति एक्सप्रेस, जानकी एक्सप्रेस, मिथिला एक्सप्रेस, पवन एक्सप्रेस, स्वतंत्रता सेनानी एक्सप्रेस, गंगा सागर एक्सप्रेस, जयनगर-भागलपुर एक्सप्रेस, हाटे बाजार एक्सप्रेस, जनहित एक्सप्रेस और चंपारण सत्याग्रह एक्सप्रेस का परिचालन शुरू कर दिया गया है।
मुख्य जनसंपर्क अधिकारी ने बताया कि जिन ट्रेनों का परिचालन शुरू हुआ है उनमें दानापुर मंडल से चलने वाली जनसाधारण एक्सप्रेस, दानापुर-भागलपुर इंटरसिटी एक्सप्रेस, दानापुर-सिकंदराबाद एक्सप्रेस, दानापुर-पुणे एक्सप्रेस, पटना-एर्नाकुलम एक्सप्रेस, पटना-कोटा एक्सप्रेस, जनशताब्दी एक्सप्रेस, पटना-सिगरौली एक्सप्रेस, दुरंतो एक्सप्रेस, पटना-एलटीटी एक्सप्रेस, पटना-हावड़ा जनशताब्दी, अर्चना एक्सप्रेस, पटना-रांची जनशताब्दी, तेजस राजधानी एक्सप्रेस, संपूर्ण क्रांति एक्सप्रेस, साउथ बिहार एक्सप्रेस, राजेंद्र नगर टर्मिनल- हावड़ा एक्सप्रेस, कैपिटल एक्सप्रेस, राजेंद्र नगर-बांका एक्सप्रेस, किऊल-मालदा टाउन इंटरसिटी, पाटलिपुत्र- लखनऊ एक्सप्रेस, पाटलिपुत्र-एलटीटी एक्सप्रेस, श्रमजीवी एक्सप्रेस और मोकामा-हावड़ा एक्सप्रेस शामिल हैं।
इसी तरह धनबाद मंडल से धनबाद-रांची इंटरसिटी, स्वर्णरेखा एक्सप्रेस, कोलफील्ड एक्सप्रेस, धनबाद-एलेप्पी एक्सप्रेस, ब्लैक डायमंड एक्सप्रेस, गंगा दामोदर एक्सप्रेस, पलामू एक्सप्रेस, सिगरौली-पटना एक्सप्रेस, धनबाद-झारग्राम एक्सप्रेस, गोमो-खड़गपुर एक्सप्रेस, गोमो-चक्रधरपुर एक्सप्रेस, सिगरौली-भोपाल एक्सप्रेस और त्रिवेणी एक्सप्रेस का परिचालन भी आज से शुरू हो गया है।


text: एशियाई खेलन में सोना के तगमा जीते वाली धाविका सुधा सिंह के पिछल दिने एगो समारोह में शामिल यूपी के खेलमंत्री चिन्हबो ना कइलन आ आयोजक मंत्री जी का चमचई में अइसन लागल रहलन कि आमंत्रित मेहमान सुधा सिंह के अनदेखी कर दिहलन. अपना अपमान से आहत सुधा बाहर निकल अइली आ एलान कर दिहली कि अब यूपी का तरफ से ना खेलिहन. एह एलान का बाद खेल मंत्रालय नींद से जागल आ सुधा सिंह के मनावे में लाग गइल. खेल मंत्री अयोध्या प्रसाद पॉल अनजाने में भइल अपना गलती खातिर माफी माँग लिहलन. कहलन कि उनुका पते ना रहे कि सुधा सिंह आइल बाड़ी जे स्वर्ण पदक विजेता खिलाड़ी हई. एह मान मनौवल का बाद सुधा सिंह मान गइल बाड़ी यूपी का तरफ से खेलत रहे के.


text:
– ओ.पी. अमृतांशु
गाई गाई लोरिया निंदरिया बोलावेली अँगनवा में
दादी चान के बोलावेली अँगनवा में.
आरे आवऽ बारे आवऽ, नदिया किनारे आवऽ
सोने के कटोरवा में दुध भात लेले आवऽ
दूध भात मुँहवा में घुट से घुटावेली अँगनवा में
दादी चान के बोलावेली अँगनवा में.
तेलवा फुलेलवा से अबटि चबटि के
नजरि उतारेली मरिचवा अईंछि के
घरी घरी चुमेली चाटेली चुचुकारेली अँगनवा में
दादी चान के बोलावेली अँगनवा में.
बबुआ के माई पुआ पुड़िया पकइहें
मामा मामी गुड़वा के भेलिया ले अइहें
मीठा मीठा ममता के रस बरसावेली अँगनवा में
दादी चान के बोलावेली अँगनवा में.
अईयो रे नींदिया निंदरवन से आ जो
बबुआ के अँखिया में हौले से समा जो
झिरी झिरी नेहिया के बेनिया डोलावेली अँगनवा में
दादी चान के बोलावेली अँगनवा में.
(ई गीत कवि अपना स्वर्गवासी दादी के समर्पित कइले बाड़े.)
ओमप्रकाश अमृतांशु युवा चित्रकार आ भोजपुरी गीतकार हऊवन. इनकर सृजित कलाकृतियन के देश में आयोजित होखे वाला अखिल भारतीय चित्र -प्रदर्शनियन में नई दिल्ली ,वराणसी, जोरहट , धनबाद, पटना,आरा आदि शहरन में देखावल जा चुकल बा. राज्य – स्तरीय चित्र प्रदर्शनी, आरा के आयोजन समिति के सदस्यो रहल बाड़े आ. दर्जनों नुक्कड़ चित्र –प्रदर्शनियों में भागीदारी आ एकरा अलावे देश के प्रतिष्ठित पत्र –पत्रिका में रेखांकन प्रकाशित हो चुकल बा.
इनकर लिखल गीत भोजपुरी गायिका देवी आ पूजा गौतम अपना स्वर से सजा चुकल बाड़ी. साथही मशहुर चित्रकार भुवनेस्वर भास्कर के बहुचर्चित परफार्म “परिणति ” के गीत- लेखनो में सहयोगी रहल बाड़े.


text:
कहाँ त सुनले रहीं कि डाइनो एकाध घर छोड़ देले आ एहिजा देखत बानी कि महतारी बेटा मिल के अपना पार्टिए के लूट लिहलन. मशहूर चार्टर्ड अकाउन्टेन्ट एस गुरुमुर्ती न्यूइंडियन एक्सप्रेस पर प्रकाशित एगो लेख में सिलसिलेवार बतवले बाड़न कि कवना तरह एह लूट के अंजाम दिहल गइल. चूंकि लेख में दिहल जानकारी बहुते महत्वपूर्ण बा आ हर हिन्दुस्तानी के एह बारे में जाने के चाहीं एह से ओह लेख के जानकारी एहिजा दिहल जात बा. पूरा लेख रउरा न्यूइंडियनएक्सप्रेस पर पढ़ सकीलें.
आजादी का लड़ाई का दौरान कांग्रेस के आवाज बुलन्द करे वाला नेशनल हेराल्ड समय का फेर में अपना माली दिक्कत का चलते साल २००८ में बंद कर देबे पड़ल. एकर मालिकाना हक एसोसिएटेड जर्नल्स लिमिटेड का लगे रहल जवना के लगे करीब २००० करोड़ रुपिया के जमीन दिल्ली, लखनऊ आ मुंबई में मौजूद रहल.
महतारी बेटा के नजर एह पर पड़ल आ पता लागल कि कर्मचारियन के बकाया दिहला बिना कंपनी के बंद ना कइल जा सके. से कांग्रेस पार्टी का तरफ से एसोसिएटेड जर्नल्स के नब्बे करोड़ रुपिया के करजा दिहल गइल जवना से कर्मचारियन के बकाया चुकावल गइल आ कंपनी खुशी खुशी बंद कर दिहल गइल.
कंपनी के करीब एक हजार शेयर धारक एह कंपनी में आपन पूंजी लगवले रहलें आ सही तरीका रहे कि कंपनी के करजा चुकवला का बाद जमीन बेच के सगरी पइसा शेयरधारकन में बाँट दिहल जाइत, कांग्रेसो के नुकसान ना भइल रहीत आ शेयरधारकनो के पूंजी वापिस मिल गइल रहीत मुनाफा का साथ.
बाकिर जब कंपनी के जमीन पर टेढ़ नजर गड़ गइल रहे त ओकरा के दोसरा का हाथे कइसे जाए दिहल जाइत.
से नवम्बर २०१० में एगो ट्रस्ट बनावल गइल जवना के जमा पूंजी मात्र पाँच लाख रुपिया रहे. एहमें से ७६ फीसदी पूंजी महतारी बेटा के रहल आ बाकी २४ फीसदी दू गो लगुआ भगुआ के.
दिसम्बर २०१० मे कांग्रेस पार्टी एसोसिएटेड जर्नल्स के दिहल नब्बे करोड़ के करजा वसूल ना हो पावे लायक बतावत पचास लाख रुपिया ले के यंग इंडियन ट्रस्ट के बेच दिहलसि आ बाकी करजा बट्टे खाता डाल दिहल गइल.
फरवरी २०११ में एसोसिएटेड जर्नल्स नब्बे करोड़ के करजा का बदले यंग इंडियन के आपन शेयर दे दिहलसि. एह तरह एके झटका में महतारी बेटा कंपनी के ९९ फीसदी हिस्सा के मालिक बन गइल लोग.
मजे क बात ई सगरी लूट कांग्रेसो से छिपा लिहल गइल. कांग्रेस कार्यसमिति के एह लेनदेन का बारे में कुछ ना बतावल गइल.
जब डा॰ सुब्रह्मण्यम स्वामी एह बारे में जानकारी जगजाहिर कर दिहलन त एक दिन बाद रोआइन मुँह बनावत कांग्रेस प्रवक्ता के बयान आइल कि कांग्रेस के राजनीतिक आ नैतिक जिम्मेदारी बनत रहे कि नेशनल हेराल्ड के बचावल जाव जवन आजादी का लड़ाई में महत्वपूर्ण योगदान दिहले रहल. बाकिर ऊ एह बात के छिपा ले गइलें कि यंग इंडियन के कवनो मकसद अखबार के फेर से जियावे के कबो ना रहल. काग्रेस से करजा त कंपनी के बंद करे खातिर दिहल गइल.
पूरा लेख पढ़ला बिना एह बारे में बढ़िया से ना जानल जा सके. हम त बस खास खास जानकारी भोजपुरी में दिहले बानी.


text:
शतचंडी महायज्ञ के लेके कलशयात्रा निकालल गइल
यज्ञ आरम्भ होखे ला भव्य विशाल शोभा यात्रा के संगे कलश यात्रा निकालल गइल।
पिपरौली-गीडा (दीपक त्रिपाठी): क्षेत्र के प्रमुख बाजार पिपरौली स्थित मां दुर्गा मंदिर आ रामजानकी मंदिर पs सनीचर 2 अप्रिल से शतचंडी महायज्ञ के आयोजन कइल गइल।
कलश यात्रा यज्ञ स्थल से चलके महा ललेश्वर नाथ शिव मंदिर, दुर्गा मंदिर, रामजानकी मंदिर होखत पिपरौली, वसुधा, देईपार, धर्मौली, ब्लॉक चौराहा, बासपार होत कालेसर मोक्षधाम राप्ती नदी से जल लेके वापस यज्ञ स्थल पs पहुंचल। एह महाकलश यात्रा में अलग-अलग तरे के सजल झाकियन के संगे सैकड़न के संख्या में बच्चा ,बूढ़,महिला, पुरूष गाजा बाजा हाथी घोड़ा के संगे निकलल कलश यात्रा लोगन के मन मोह लेत रहे।
शतचंडी महायज्ञ रामानुज चौबे के देखरेख में कइल गइल
जवना में देवी शरण लाल मद्धेशिया, राजाराम निगम(पुजारी), विनोद मद्धेशिया, मीरचंद निगम, दिलीप गुप्ता, मातादीन जी,राजेश निगम, संतोष निगम आदि यजमान रहल लो। ई शतचंडी महायज्ञ आज 2 अप्रिल से सुरू होके 10 अप्रिल तक चली आ हरदिन साँझ के कथावाचक मधुसूदनाचार्य जी के द्वारा भागवत कथा आ रात में रामलीला के आयोजन कइल जाई।
एह अवसर पर पिपरौली ब्लाक प्रमुख दिलीप कुमार यादव, प्रेमपाल गुप्ता, सुनील निगम ,रवि प्रताप सिंह, रणविजय सिंह, सोनू निगम, दीपक निगम, अमरनाथ जायसवाल ,देवी शरण लाल, आकाश गुप्त, विनोद निगम, संदीप निगम सहित सैकड़न के संख्या में गाँव आ क्षेत्र के लोग उपस्थित रहल।


text:
(सोमार 5 सितम्बर)
- छोटा राजन के एगो शूटर के लाश इलाहाबाद जिला में रेल पटरी का लगे मिलल बा.
- कानपुर में आजु सोमार के एगो मार्केट कॉम्पलेक्स में भयंकर आग लगला से इलाका में अफरा-तफरी मच गइल. केहू के हताहत होखे के सूचना नइखे.
- सीतापुर जिले में सोमार के एगो मिनी ट्रक से कचरा के चार लोग के मौत हो गइल आ दू जने घवाहिल हो गइले.
- लखीमपुरी खीरी जिला में लेखपालन से भइल झगड़ा में दू गो वकीलन का खिलाफ आजु राज्य भर में वकील एक दिन के हड़ताल पर रहले.
- बलिया जिला के रेवती थाना इलाका में घाघरा नदी में एगो नाव के पलट गइला से दू आदमी के डूबला से मौत हो गइल. चार जने पँवड़ि के बाहर निकल अइले. बलिये जिला के दुबहड़ो में गंगा नदी में एक आदमी डूब के मर गइल.


text:
नक्सलियन का हमला में ७६ गो पुलिस जवानन के मौत
बयानबाजी करे में बीस केन्द्रीय गृहमंत्री के नक्सली अपना भाषा में जवाब दिहले बाड़न सँ आ छत्तीसगढ़ में दंतेवाड़ा में एगो सीआरपीएफ टुकड़ी के घेर के ७६ गो जवानन के मौत के नीँद सुता दिहलें सँ. नक्सलियन से बात करे के, समुझावे के सगरी कोशिश बेकार बा. शठे शाठ्यम समाचरेत वाला नियम अपनावे के चाहीं ओकनी का साथ. दोसरे मानवाधिकार के बात करे वाला लोग अइसनका घटना पर कुछ ना बोले बाकिर अगर पुलिस बल एही तरे कवनो नक्सली गिरोह के मार डाले त ओकनी के हल्लागुल्ला कान फाड़ डाली.
बिहार के महादलित आयोग असंवैधानिक
बिहार सरकार के महादलित आयोग के असंवैधानिक बतावत राष्ट्रीय अनुसूचित जाति आयोग के अध्यक्ष बूटा सिंह कहलें कि बिहार में अनुसूचित जातियन खातिर कुछ नइखे भइल. कहलन कि नियुक्ति, पदस्थापन, आ पदोन्नति में एह जातियन के कोटा जल्दी से पूरा कइल जाव.
इन्दिरा आवास खातिर अब बिहार में पैंतालिस हजार मिली
बिहार में इन्दिरा आवास बनावे खातिर अब पै्तीस हजार का बदले पैंतालिस हजार दिहल जाई. मनरेगा में दैनिक मजदूरी अब १०४ रुपिया का बदले १०८ रुपिया कर दिहल गइल बा. इन्दिरा आवास योजना के गड़बड़ी दूर करे खातिर हर महीना के तीस तारीख के शिविर लागल करी जवना में बीडीओ, स्थानीय विधायक, बीस सूत्री के प्रखण्ड अध्यक्ष उपाध्यक्ष आ प्रखण्ड प्रमुख शामिल रहीहें.
प्रेमाचार करत मास्टर के पिटाई से मौत
छपरा जिला के जलालपुर थाना के माधोपुर गाँव में एगो मास्टर के एगो विधवा का साथ मकई का खेत में प्रेमाचार करत पकड़ला का बाद गाँव वाले जम के पिटाई कइलें जवना से मास्टर के मौत हो गइल. ओने विधवा औरत अपना ससुर पर केस ठोक दिहले बिया कि ओकर गहना छीन लिहले बाड़े आ ओकरा साथ मार पिटाई कइले बाड़े.
गुजरात दंगा के जाँच करे वाला दल से दू गो अधिकारी हटावल गइलें
सुप्रीम कोर्ट काल्हु गुजरात दंगा के विशेष जाँच दल के निर्देश दिहलसि कि गीता जौहरी आ शिवानन्द झा के जाँच कार्य से अलगा राखळ जाव. कोर्ट इहो कहलस कि एहु पर विचार करे के जरुरत बा कि विशेष जाँच दल के जारी राखल जाव कि ना काहे कि राघवन के नेतृत्व वाला एह दल के सदस्यन पर कई तरह के आरोप बा.
चौरासी साल के मर्द एनडीतिवारी सुप्रीम कोर्ट चहुँपलन
चौरासी साल का उमिर में तीन गो औरतन का साथे आपत्तिजनक हालात में मिलला का बाद राज्यपाल पद से हटल नारायण दत्त तिवारी सुप्रीम कोर्ट में याचिका लगवले बाड़न कि दिल्ली हाईकोर्ट के ओह फैसला के पलट दिहल जाव जवना से उनका के आपन बतावे वाला रोहित शेखर के मुकदमा चले के अनुमति दिहल बा. रोहित के दावा बा कि तिवारी उनकर बाप हउवन. तिवारी के वकील के दलिल रहे कि आरोप कालातीत हो चुकल बा. रोहित जब बालिग भइलें त ओकरा तीन साल का भीतर उनुका ई मुकदमा करे चाहत रहे.
गरीब आदमी चुनाव ना लड़ पाई
चुनाव आयोग फैसला कइले बा कि लोकसभा के चुनाव लड़े खातिर पचीस हजार रुपिया के आ विधानसभा के चुनाव लड़े खातिर दस हजार रुपिया के जमानत जमा करे के पड़ी. अबहीं ई राशि दस हजार आ पाँच हजार बावे. जवना प्रत्याशी के कुल मतदान के छठवां हिस्सा के मत ना मिलेला ओकर जमानत जब्त कर लिहल जाला. वइसे अब के चुनाव करोड़ो खर्च कर के लड़ल जा रहल बा ओहमें एह जमानत से कवनो कास फर्क पड़े वाला नइखे.
राहुलो त विदेशी कनिया ले आवे जा रहल बाड़न
सानिया मिर्जा के देशभक्ति के सवाल उठावे वालन के जवाब देत पूर्व सपा नेता आजम खाँ कहले बाड़े कि सानिया अगर कवनो विदेशी से शादी करे जा रहल बिया त अतना हो हल्ला काहे हो रहल बा? कहलन कि तब त सोनिया गाँधी आ राहुलो के देशभक्ति पर सवाल उठावल जा सकेला. राहुलो गाँधी त एगो विदेशी लड़की से शादी करे वाला बाड़े, उनका के का कहल जाई.
शेयर बाजार फेर उछाह पर
दू साल का बाद शेयर बाजार फेर अठारह हजार का अंक से पार जाये का तइयारी में बा. परसों के तेज बढ़त का बाद काल्हु कुछ थिराइल बाजार आजु फेर तेजी देखा रहल बा. दोसरा तरफ सोना के दाम में काल्हु पचास रुपिया के गिरावट आइल.
वर्ल्डकप कबड्डी में भारत के लगातार तीसरा जीत
होशियारपुर में चल रहल कबड्डी के विश्व कप में भारत अबले आपन तीनो मुकाबिला जीत चुकल बा. अमेरिका आ इटली के हरवला का बाद ऊ आस्ट्रेलियो के हरा दिहलसि. आज भारत के मुकाबिला इरान से, आस्ट्रेलिया के मुकाबिला इटली से, आ इंगलैण्ड के मुकाबिला कनाडा से होखे वाला बा.


text:
हम हईं मुन्ना भईया अब यूपी आ मुंबई चललें
बिहार में धमाल मचावत भोजपुरी फिल्म हम हईं मुन्ना भईया १६ जुलाई के यूपी में आ ३० जुलाई के मुंबई में रिलीज होखे जा रहल बा. सुशील सिंह आ अनारा गुप्ता एकर मुख्य कलाकार बाड़े. फिल्म के निर्देशन इकबाल बख्श के ह.
Read in detail on CineBhojpuri.com….
“जरा देब दुनिया…” १६-जुलाई से बिहार में
जवना फिल्म के ढेर दिन से इन्तजार रहल ह ऊ जरा देब दुनिया तोहरे प्यार में अब १६ जुलाई से बिहार में रिलीज होखे जा रहल बा. रविकिशन आ शिखा के गरमागरम रोमांस का साथे अवधेश मिश्रा के कबो ना भुलावे वाली भूमिका से सजल एह फिल्म के निर्माण अमेरिकी डिजिटल तकनीक से पन फिल्म्स का बैनर में भइल बा.
Read in detail on CineBhojpuri.com….


text:
वाराणसी। जिलाधिकारी/जिला मजिस्ट्रेट कौशल राज शर्मा ने जनपद की शांति एवं कानून व्यवस्था बनाए रखने के लिए 18 अपराधियों का जिला बदर किया है।
जिलाधिकारी कौशल राज शर्मा ने बताया कि रोहनिया थाना क्षेत्र के कनकरपुर निवासी विकास सिंह उर्फ बृजेश सिंह, कनकपुर निवासी रिंकू सिंह, मिश्रीपुर निवासी सतीश कुमार, थाना चौक के सूड़िया निवासी निवासी मनोज यादव उर्फ पप्पू यादव, लंका थाना क्षेत्र के सीर गोवर्धनपुर निवासी श्यामलाल, सुंदरपुर करौदी निवासी रितेश कुमार सिंह, सुंदरपुर निवासी मंटू, थाना मंडुआडीह के इंद्रपूरी कॉलोनी शिवदासपुर निवासी शुभम गुप्ता, रूद्र नगर कॉलोनी पहाड़ी निवासी मोहम्मद सादिक, थाना फूलपुर के ग्राम चितौरा निवासी संजय कुमार उर्फ भानु, ग्राम चितौरा निवासी सुभाष यादव, थाना कैंट के सोयेपुर निवासी कुलदीप राजभर, थाना सारनाथ अंतर्गत हरी नगर कॉलोनी निवासी रितेश, पुलकोहना पुराना पुल निवासी रंजे चौहान, थाना कोतवाली अंतर्गत लोहटिया निवासी अंकित अग्रहरि तथा थाना सिगरा अंतर्गत जवाहर नगर सोनिया निवासी मनोज पांडेय तथा पंकज पांडेय को जिला बदर किया गया है।